Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS  
Iepirkuma komisijas   
2022.gada 20. decembra sēdē

**Iepirkuma procedūra**

**“Tiesības noslēgt vispārīgo vienošanos par ēku un būvju remontdarbiem”**

Identifikācijas Nr. RS/2022/77

**NOLIKUMS**

**Rīga**

**2022**

**I VISPĀRĪGĀ INFORMĀCIJA**

1. **Iepirkuma priekšmets, iepirkuma procedūras veids**
   1. Iepirkuma priekšmets – Tiesības slēgt vispārīgo vienošanos par ēku un būvju remontdarbiem.
   2. Iepirkuma mērķis - vadoties no nolikumā noteiktajām pretendentu atlases prasībām, atklātā iepirkumu procedūrā atlasīt būvdarbu veicējus, ar kuriem RP SIA “Rīgas satiksme” noslēgs vispārīgo vienošanos par ēku un būvju remontdarbiem, kā arī noteikt visizdevīgāko piedāvājumu iepirkumā sākotnēji iekļautajiem būvdarbiem par būvobjektiem “Administratīvās ēkas 1. stāva telpu remonts Vienības gatvē 16, Rīgā” un “Nojumes remonts 1TP Ganību dambī 32, Rīga”.
   3. Iepirkuma nomenklatūras CPV kods – 45000000-7 (Celtniecības darbi); CPV papildkodi: 45210000-2 (ēku celtniecības darbi), 45200000-9 (pilnīgas vai daļējas izbūves darbi un inženiertehniskie darbi).
   4. Iepirkuma procedūras veids – atklāta iepirkuma procedūra saskaņā ar Pasūtītāja iepirkuma nolikumu.
   5. Iepirkuma paredzamā kopējā vispārīgās vienošanās cena: 2 000 000,00 EUR (divi miljoni *euro* 00 centi) bez PVN.
2. **Iepirkuma identifikācijas numurs:** Iepirkuma identifikācijas numurs - RS/2022/77.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067

Biroja adrese: Vestienas iela 35, Rīga, LV-1035

Tālr. 67104800; fakss 67104802

1. **Pasūtītāja kontaktpersona:**

Alena Kamisarova, tel. +371 67104791, e-pasts – alena.kamisarova@rigassatiksme.lv.

1. **Pretendenti**
   1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto būvdarbu veikšanu, kā arī slēgt vispārīgo vienošanos ar tajā minētajiem noteikumiem.
   2. Pretendentiem ir tiesības apvienoties apvienībā un iesniegt kopīgu piedāvājumu.
   3. Gadījumā, ja pretendentu apvienībai tiks piešķirtas vispārīgās vienošanās slēgšanas tiesības, tai pēc savas izvēles jāizveido personālsabiedrība (pilnsabiedrība), vai jānoslēdz sabiedrības līgums, vienojoties par apvienības dalībnieku atbildības sadalījumu.
   4. Piedāvājumu variantu iesniegšana šajā iepirkuma procedūrā nav pieļaujama.
2. **Piedāvājuma nodrošinājums**
   1. Piedāvājuma nodrošinājums dalībai iepirkumā tiek noteikts **5000,00 EUR**(pieci tūkstoši *euro* un 00 centi). Piedāvājuma nodrošinājums jāiesniedz kā viens no zemāk minētajiem variantiem:
      1. bankas garantija (paraugs nolikuma pielikumā Nr.1) par nodrošinājuma summas izmaksāšanu par labu Pasūtītājam, ja iestājas nolikuma 6.5.punktā minētie apstākļi. Piedāvājuma nodrošinājumam ir jābūt spēkā no nolikuma 10.1.punktā minētās piedāvājuma atvēršanas dienas līdz nolikuma 6.4.punktā noteiktajam termiņam;
      2. apdrošināšanas polise, kurā obligāti jābūt iekļautiem šādiem nosacījumiem:
         1. apdrošinātājs apņemas samaksāt piedāvājuma nodrošinājuma apmēram atbilstošu naudas summu 5 (piecas) darba dienu laikā pēc attiecīgas prasības no Pasūtītāja saņemšanas nolikuma 6.5.punktā norādītajos gadījumos. Pasūtītājam nav nepieciešams pierādīt vai dot pamatojumu, vai iemeslus savai prasībai, un pretendentam nav tiesību apspriest šo prasību;
         2. apdrošināšanas polise ir spēkā līdz nolikuma 6.4.punktā norādītajam termiņam;
         3. nav noteikts pašrisks piedāvājuma nodrošinājuma summas izmaksas Pasūtītājam gadījumā;
         4. apdrošinātājs apliecina, ka pretendents ir veicis apdrošināšanas prēmijas samaksu pilnā apmērā. Ja apdrošināšanas polisē šāds apliecinājums nav iekļauts, pretendentam kopā ar polisi jāiesniedz dokuments, kas apliecina apdrošināšanas prēmijas samaksu pilnā apmērā (bankas vai apdrošināšanas polises izdevēja apliecinājums par prēmijas samaksu pilnā apmērā vai apdrošināšanas polises izdevēja apliecinājums par polises spēkā esamību);
      3. bankas apliecinājums par naudas iemaksu RP SIA “Rīgas satiksme” kontā Nr. LV56PARX0006048641565, maksājuma uzdevumā norādot “Piedāvājuma nodrošinājums iepirkuma procedūrai “Tiesības slēgt vispārīgo vienošanos par ēku un būvju remontdarbiem”, identifikācijas Nr. RS/2022/77.
   2. Ja pretendents izvēlējies iesniegt piedāvājuma nodrošinājumu nolikuma 6.1.1. vai 6.1.2.punktā norādītajā veidā, tad piedāvājuma nodrošinājums Elektronisko iepirkumu sistēmas e-konkursu apakšsistēmā iesniedzams kā e-dokuments ar drošu elektronisko parakstu un laika zīmogu.
   3. Ja pretendents ir vairāku personu apvienība, tad nolikuma 6.1.punkta prasībām atbilstošu piedāvājuma nodrošinājumu var iesniegt viens vai vairāki apvienības dalībnieki ar nosacījumu, ka kopējai apvienības nodrošinājumu summai jāatbilst nolikuma 6.1.punktā paredzētajam apmēram.
   4. Piedāvājuma nodrošinājumam ir jābūt spēkā līdz īsākajam no šādiem termiņiem:

* **6 (sešus) mēnešus**, skaitot no nolikuma 10.1.punktā minētās piedāvājumu atvēršanas dienas;
* līdz vispārīgās vienošanās noslēgšanai.
  1. Nodrošinājuma devējs (banka, apdrošinātājs) izmaksā Pasūtītājam vai Pasūtītājs ietur pretendenta iemaksāto piedāvājuma nodrošinājuma summu, ja pretendents atsauc savu piedāvājumu laikā, kamēr ir spēkā piedāvājuma nodrošinājums, vai ja saskaņā ar piedāvājumu izvēles kritēriju izraudzītais pretendents nenoslēdz vispārīgo vienošanos nolikuma 27.3.punktā noteiktajā termiņā.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
   1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski pa pastu vai e-pastu.
   2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi [sekretariats@rigassatiksme.lv](mailto:sekretariats@rigassatiksme.lv).
   3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
   4. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**
   1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/>.
   2. Papildu informāciju par sākotnēji iekļautajiem būvdarbiem būvobjektā “Administratīvās ēkas 1. stāva telpu remonts Vienības gatvē 16, Rīgā” un būvobjektā “Nojumes remonts 1TP Ganību dambī 32, Rīga” iespējams saņemt sazinoties ar Infrastruktūras daļas vadītāju Ivaru Vīnavu (28231161; ivars.vinavs@rigassatiksme.lv) vai Infrastruktūras daļas Būvniecības nodaļas vadītāju Imantu Zīvertu (25753289; imants.ziverts@rigassatiksme.lv).
3. **Piedāvājuma noformēšana**
   1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
   2. Piedāvājums iesniedzams latviešu valodā. Konkursa procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
   3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
   4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
   5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
4. **Piedāvājumu iesniegšanas un atvēršanas vieta, datums, laiks un kārtība**
   1. Iepirkuma procedūras piedāvājumi jāiesniedz līdz 2023. gada 16. janvāra, plkst. 15.00, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
      1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
      2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
   2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
   3. Sagatavojot piedāvājumu, pretendents ievēro, ka:
      1. pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
      2. iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
   4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
   5. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
5. **Piedāvājuma derīguma termiņš**
   1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
   2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
6. **Piedāvājuma sastāvs**
   1. Piedāvājumi iesniedzami atbilstoši konkursa nolikumā iekļautajiem paraugiem. Pretendentu piedāvājums sastāv no:
      1. pieteikuma, kas sagatavots atbilstoši 2.pielikuma paraugam;
      2. pretendenta atlases dokumentiem, kas sagatavoti atbilstoši konkursa nolikuma 22.punktā noteiktajām prasībām;
      3. tehniskā piedāvājuma, kas sagatavots atbilstoši nolikuma 23.1.punkta prasībām;
      4. finanšu piedāvājuma, kas sagatavots saskaņā ar nolikuma 23.2.punktu atbilstoši 4.pielikuma prasībām.
7. **Piedāvājuma apjoms**
   1. Piedāvājuma variantu iesniegšanu Pasūtītājs nepieļauj.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets un apjoms**
   1. **Iepirkuma priekšmets** ir tiesības slēgt vispārīgo vienošanos par ēku un būvju remontdarbiem, pamatojoties uz Darba daudzumu un izmaksu sarakstiem, kuri tiks nosūtīti Iespējamajiem izpildītājiem cenu aptaujā vispārīgās vienošanās ietvaros un Būvdarbu veikšanas vispārīgie nosacījumi (Pielikuma Nr.7), ievērojot spēkā esošo normatīvo aktu prasības. Orientējošie plānotie būvdarbu objekti norādīti pielikumā Nr.6, Pasūtītājam nav pienākums veikt cenu aptaujas par visiem norādītajiem objektiem un Pasūtītājs nepieciešamības gadījumā ir tiesīgs vispārīgās vienošanās ietvaros veikt cenu aptaujas arī par citiem objektiem.
2. **Vispārīgās vienošanās ietvars:**
   1. Vispārīgās vienošanās tiks slēgta ar ne mazāk kā 2 un ne vairāk kā 5 pretendentiem, kuri būs iesnieguši saimnieciski visizdevīgākos piedāvājumus ar viszemāko cenu EUR bez PVN iepirkumā sākotnēji iekļautajiem būvdarbiem “Administratīvās ēkas 1. stāva telpu remonts Vienības gatvē 16, Rīgā” un “Nojumes remonts 1TP Ganību dambī 32, Rīga” kopā, saskaņā ar Finanšu piedāvājumu (4.pielikums) un Darba daudzumu un izmaksu sarakstiem (5.pielikums). Par turpmākajiem būvdarbiem būvobjektos līguma slēgšanas tiesību piešķiršanai tiks organizēta cenu aptauju vispārīgās vienošanās ietvaros.
   2. Ja piedāvājumu iesniedz vai nolikuma prasībām ir atbilstošs tikai 1 pretendenta piedāvājums, iepirkuma procedūra tiek pārtraukta.
   3. Pretendentam (-iem), kuri iepirkumā sākotnēji iekļautajiem būvdarbiem “Administratīvās ēkas 1. stāva telpu remonts Vienības gatvē 16, Rīgā” un “Nojumes remonts 1TP Ganību dambī 32, Rīga” piedāvās zemāko cenu EUR bez PVN katram no objektiem, tiks piešķirtas arī līguma slēgšanas tiesības šajā būvobjektā, atsevišķi neorganizējot cenu aptauju vispārīgās vienošanās ietvaros. Šādā gadījumā garantija veiktajiem būvdarbiem, t.sk. izmantotajiem būvizstrādājumiem ir ne mazāka kā 3 (trīs) gadi skaitot no objekta pieņemšanas ekspluatācijā (vai objekta pieņemšanas no Pasūtītāja puses, Līdzēju pilnvarotajām personām parakstot Darbu pieņemšanas un nodošanas aktu, ja objekta ekspluatācijā nodošana netiek veikta Rīgas domes Pilsētas attīstības departamentā), un būvdarbu izpildes termiņš ir **2 (divi) mēneši** no vispārīgās vienošanās noslēgšanas dienas būvobjektam “Administratīvās ēkas 1. stāva telpu remonts Vienības gatvē 16, Rīgā” un **4 (četri) mēneši** no vispārīgās vienošanās noslēgšanas dienas būvobjektam “Nojumes remonts 1TP Ganību dambī 32, Rīga”.
3. **Vispārīgās vienošanās izpildes vieta** – Rīga.
4. **Vispārīgās vienošanās izpildes laiks –** 2 (divi) gadi.

**IV PRETENDENTU ATLASES PRASĪBAS**

1. **Pretendentu izslēgšanas noteikumi**
   1. Uz pretendentu (arī visiem piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība) un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām un uz apakšuzņēmējiem, kuru veicamo būvdarbu vērtība ir vismaz 10% (desmit procenti) no kopējās iepirkuma līguma vērtības attiecas Sabiedrisko pakalpojumu sniedzēju iepirkumu likuma 48.panta pirmās daļas 2. un 3.punktā un Sabiedrisko pakalpojumu sniedzēju iepirkumu likuma 48.panta otrās daļas 1.punktu noteiktie pretendentu izslēgšanas noteikumi.
   2. Pretendentu izslēgšanas noteikumu attiecināmība uz konkrēto pretendentu tiks pārbaudīta Sabiedrisko pakalpojumu sniedzēju iepirkumu likuma 48. pantā noteiktajā kārtībā.

1. **Prasības profesionālās darbības veikšanai**
   1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
   2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās līguma summas un šo darbu raksturojumu. Ja apvienība nolikumā noteiktajā kārtībā tiek atzīta par konkursa uzvarētāju un iegūst tiesības slēgt vispārīgo vienošanos, tad apvienības dalībniekiem pirms vispārīgās vienošanās noslēgšanas jāizveido personālsabiedrība (pilnsabiedrība) **vai** jānoslēdz sabiedrības līgums, vienojoties par apvienības dalībnieku atbildības sadalījumu.
   3. Pretendentam vai, ja pretendents ir apvienība, tad visiem apvienības dalībniekiem kopā, iesniedzot piedāvājumu iepirkumā, ir jābūt tiesībām veikt ēku būvdarbus. Ja pretendents ir apvienība, tad katram apvienības dalībniekam, ir jābūt tiesībām veikt darbus tajās sfērās, kurās, saskaņā ar noslēgto vienošanos starp apvienības dalībniekiem, apvienības dalībnieks ir apņēmies veikt. Tiesības veikt darbus attiecīgajās sfērās apliecina reģistrācija Latvijas Republikas Būvkomersantu reģistrā saskaņā ar Būvniecības likuma 22.panta pirmo daļu un Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” prasībām. Ja pretendents (pretendenta dalībnieks) nav reģistrēts Latvijas Republikas Būvkomersantu reģistrā, bet konkursā iegūst tiesības slēgt vispārīgo vienošanos, tad šim pretendentam (pretendenta dalībniekam, kurš veiks iepirkuma priekšmetā ietilpstošos būvdarbus) līdz vispārīgās vienošanās slēgšanai jāreģistrējas Latvijas Republikas Būvkomersantu reģistrā.
   4. Ja pretendents vai apvienības dalībnieks ir ārvalstu persona, iesniedzot piedāvājumu iepirkumā, tam jābūt reģistrētam atbilstoši attiecīgās valsts normatīvo aktu prasībām, kas dod tiesības veikt ēku būvdarbus. Ja pretendents (pretendenta dalībnieks) ir ārvalstu persona, un nav reģistrēts Latvijas Republikas Būvkomersantu reģistrā, bet konkursā iegūst tiesības slēgt vispārīgo vienošanos, tad šim pretendentam (pretendenta dalībniekam, kurš veiks iepirkuma priekšmetā ietilpstošos būvdarbus) līdz vispārīgās vienošanās slēgšanai jāreģistrējas Latvijas Republikas Būvkomersantu reģistrā.
2. **Prasības attiecībā uz pretendenta saimniecisko un finansiāli stāvokli**
   1. Pretendentam ir stabili finanšu un saimnieciskās darbības rādītāji, kurus, piemērojot vispārpieņemtos finanšu analīzes paņēmienus, kā arī pamatojoties uz pēdējā auditētā un apstiprinātā gada pārskata (ja audita (revidenta ziņojuma) sagatavošana nepieciešama saskaņā ar normatīvo aktu prasībām) vai operatīvā finanšu pārskata (ja pretendenta darbības laiks ir mazāks nekā viens gads un tam nav normatīvajos aktos noteiktajā kārtībā sagatavots un apstiprināts gada pārskats) rezultātiem, raksturo:
      1. likviditātes koeficients: apgrozāmie līdzekļi/īstermiņa saistības ≥1;
      2. pozitīvs pašu kapitāls.

Ja Pretendents ir piegādātāju apvienība, tad vismaz vienam no piegādātāju apvienības dalībniekiem, uz kura finansiālajām spējām pretendents balstās un kurš būs finansiāli atbildīgs par līguma izpildi, ir jāatbilst nolikuma 20.1. prasībām.

* 1. Pretendenta minimālais gada finanšu (neto) apgrozījums pēdējo trīs noslēgto finanšu gadu laikā (par noslēgto finanšu gadu uzskata gadu, par kuru ir sastādīts un normatīvajos aktos noteiktajā kārtībā apstiprināts gada pārskats) nav bijis mazāks par EUR 500 000 (pieci simti tūkstoši euro). Ja pretendents ir dibināts vēlāk, tad gada finanšu apgrozījumam jāatbilst augstāk minētajai prasībai attiecīgi īsākā laikā (ja pretendents darbojas mazāk kā gadu, finanšu apgrozījumam šajā periodā jābūt ne mazāk kā EUR 500 000 (pieci simti tūkstoši euro). Ja pretendents ir piegādātāju apvienība, tad visiem apvienības dalībniekiem kopā jāatbilst šajā punktā noteiktajai prasībai (dalībnieku finanšu apgrozījuma rādītājiem summāri jāatbilst šajā punktā noteiktajai prasībai).
  2. Apliecinot atbilstību 20.1. un/vai 20.2.punkta prasībām, pretendents var balstīties uz citu personu saimnieciskajām un finansiālajām iespējām. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību iepirkuma līguma izpildē. Pretendentam un personai, uz kuras saimnieciskajām un finansiālajām spējām pretendents balstās, jābūt solidāri atbildīgiem par iepirkuma līguma izpildi.

1. **Prasības tehniskajām un profesionālajām spējām**
   1. Pretendentam ir jābūt pieredzei būvdarbu veikšanā ne vairāk kā  5 (piecos) iepriekšējos gados (kā arī periodā līdz piedāvājuma iesniegšanas brīdim) vismaz 3 (trīs) objektos, kuros ir veikti ēku izbūves, pārbūves, atjaunošanas vai remontdarbi, kuri ir pilnībā pabeigti un nodoti ekspluatācijā (vai pieņemti no Pasūtītāja puses – remontdarbu gadījumā), ar nosacījumu, ka katrā objektā ir veikti būvdarbi vismaz 150 000 EUR bez PVN apmērā un katrā objektā ir veikta vismaz divu iekšējo inženiertīklu izbūve vai pārbūve.
   2. Pretendenta vai, ja pretendents ir apvienība, tad vismaz viena apvienības dalībnieka rīcībā jābūt būvdarbu vadītājam, kuram ir būvprakses sertifikāts ēku būvdarbu vadīšanā un pieredze kā būvdarbu vadītājam ne vairāk kā 5 (piecos) iepriekšējos gados (kā arī periodā līdz piedāvājuma iesniegšanas brīdim) vismaz 2 (divos) objektos, kuros ir veikti ēku izbūves, pārbūves, atjaunošanas vai remontdarbi, kuri ir pilnībā pabeigti un nodoti ekspluatācijā (vai pieņemti no Pasūtītāja puses – remontdarbu gadījumā), ar nosacījumu, ka katrā objektā ir veikti būvdarbi vismaz 150 000 EUR bez PVN apmērā un katrā objektā ir veikta vismaz divu iekšējo inženiertīklu izbūve vai pārbūve.
   3. Ja pretendents (arī apvienība) plāno piesaistīt konkursa priekšmetā ietilpstošo darbu izpildei apakšuzņēmēju, kura veicamo būvdarbu vērtība ir vismaz 10% no kopējās iepirkuma līguma vērtības, jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju.
   4. Ja pretendents (arī apvienība), lai apliecinātu, ka tā kvalifikācija atbilst nolikumā noteiktajām prasībām, balstās uz citas personas iespējām, jābūt šīs personas apliecinājumam vai vienošanai par sadarbību konkrētās vispārīgās vienošanās izpildē vai par nepieciešamo resursu nodošanu pretendenta rīcībā. Ja šajā punktā minētā persona ir ārvalstu persona, tai ir jābūt reģistrētai atbilstoši attiecīgās valsts normatīvo aktu prasībām.
   5. Ja apakšuzņēmējs vai persona, uz kuru iespējām pretendents balstās, lai apliecinātu tā kvalifikācijas atbilstību nolikumā noteiktajām prasībām, veiks iepirkuma priekšmetā ietilpstošos būvdarbus (saskaņā ar Būvniecības likumu), tam jābūt reģistrētam Latvijas Republikas Būvkomersantu reģistrā (kas dod tiesības veikt būvdarbus attiecīgajā sfērā (jomā)), saskaņā ar Būvniecības likuma 22.panta pirmo daļu un Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” prasībām, vai, ja apakšuzņēmējs ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības veikt darbus iepirkuma priekšmetā paredzētajā būvdarbu jomā (sfērā) un gadījumā, ja pretendents tiks atzīts par uzvarētāju, līdz vispārīgās vienošanās līguma slēgšanai jāreģistrējas Latvijas Republikas Būvkomersantu reģistrā.

**V PRETENDENTA ATBILSTĪBAS PĀRBAUDE**

**(ATLASES DOKUMENTI)**

1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
   1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma19.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 19.1.punktam pārliecinās attiecīgo informāciju iegūstot publiskajā datubāzē;
   2. ja pretendents ir apvienība – apvienības dalībnieku noslēgtās vienošanās kopija, kurā ir norādīts katram apvienības dalībniekam nododamo izpildāmo darbu daļa procentos no piedāvātās kopējās līguma cenas un šo darbu raksturojums. Gadījumā, ja vismaz viena apvienības dalībnieka finanšu rādītāji neatbilst nolikuma 20.1. un 20.2.punkta prasībām, vienošanās jānorāda apvienības dalībnieks (-i), kurš (-i) būs finansiāli atbildīgs (-i) par vispārīgās vienošanās izpildi;
   3. pretendentam (pretendenta dalībniekam), kurš reģistrēts Latvijas Republikā, bet nav reģistrēts Latvijas Republikas Būvkomersantu reģistrā, jāiesniedz apliecinājums, ka gadījumā, ja pretendents tiks atzīts par konkursa uzvarētāju, tad pretendents (pretendenta dalībnieks) apņemas reģistrēties Latvijas Republikas Būvkomersantu reģistrā līdz vispārīgās vienošanās noslēgšanai.

Attiecībā uz Latvijas Republikas Būvkomersantu reģistrā reģistrētiem pretendentiem Pasūtītājs par šo pretendentu atbilstību nolikuma 19.3.punkta prasībai pārliecinās attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv))).

* + 1. Ārvalstu personai, ja tā nav reģistrēta Latvijas Republikas Būvkomersantu reģistrā, jāiesniedz atbilstoši attiecīgās valsts normatīvajiem aktiem izsniegts dokuments, kas apliecina tiesības veikt ēku būvdarbus un šīs personas apliecinājums, ka gadījumā, ja pretendents tiks atzīts par konkursa uzvarētāju, tad tā apņemas reģistrēties Latvijas Republikas Būvkomersantu reģistrā līdz vispārīgās vienošanās noslēgšanai.
  1. apliecinājums par pretendenta likviditātes koeficienta, pašu kapitāla un finanšu (neto) apgrozījuma rādītājiem pēdējā apstiprinātajā gada pārskatā un pretendenta pēdējā apstiprinātā gada pārskata sastāvdaļas – bilanču, peļņas vai zaudējumu aprēķinu un zvērināta revidenta ziņojuma, ja uz pretendentu attiecas pienākums iesniegt gada pārskatu zvērinātam revidentam pārbaudei saskaņā ar Gada pārskatu un konsolidēto gada pārskatu likumu, kopijas. Vēlāk dibinātiem pretendentiem, kuriem neviens gada pārskats nav apstiprināts, ir jāiesniedz aktuālais finanšu un saimnieciskās darbības pārskats, no kura pasūtītājam ir iespējams pārliecināties par pretendenta atbilstību nolikuma 20.1. un 20.2. punkta prasībām.
  2. ja pretendents ir apvienība, tad katram no apvienības dalībniekiem, uz kura (-u) finansiālajām spējām pretendents balstās un kurš (-i) būs finansiāli atbildīgs (-i) par vispārīgās vienošanās izpildi jāiesniedz 22.5.punktā norādītā informācija;
  3. informācija par pretendenta veiktajiem darbiem, saskaņā ar nolikuma 21.1.punktā noteiktajām prasībām, norādot darbu pasūtītāju, objekta nosaukumu un raksturojumu, tajā skaitā norādot būvdarbu izmaksas, būvdarbu izpildes periodu, izpildes vietu, norādot datumu, kad objekts nodots ekspluatācijā (darbu saraksta paraugs Pielikums Nr.3) un **obligāti pievienojot** darbu pasūtītāju izziņas (atsauksmes) par visiem sarakstā norādītajiem objektiem, kurās tas apliecina pretendenta pieredzi nolikuma 21.1.punktā minēto darbu veikšanā (ja pretendents objektīvu iemeslu dēļ nevar iesniegt būvobjektu pasūtītāja izziņas, jāiesniedz citi dokumenti, kas apliecina pretendenta pieredzes atbilstību nolikuma prasībām);
  4. informācija, kas apliecina nolikuma 21.2. punktā norādītā speciālista pieredzi, norādot darbu pasūtītāju, objekta nosaukumu un raksturojumu, tajā skaitā norādot būvdarbu izmaksas, darbu izpildes periodu, izpildes vietu, norādot datumu, kad objekti nodoti ekspluatācijā (darbu saraksta paraugs Pielikums Nr.3), **obligāti pievienojot** darbu pasūtītāju izziņas (atsauksmes) par visiem sarakstā norādītajiem objektiem, kurās tas apliecina pretendenta piedāvātā speciālista pieredzi nolikuma 21.2.1.punktā minēto darbu veikšanā (ja pretendents objektīvu iemeslu dēļ nevar iesniegt darbu pasūtītāja izziņas, jāiesniedz citi dokumenti, kas apliecina speciālista pieredzes atbilstību nolikuma prasībām) un, **pievienojot** nolikuma 21.2.punktā norādītā speciālista apliecinājumu par gatavību veikt attiecīgā speciālista pienākumus vispārīgās vienošanās ietvaros, ja pretendents tiek atzīts par konkursa uzvarētāju un pretendentam jānorāda, kāds būs tiesisko attiecību veids (darba līgums, uzņēmuma līgums, vai tml.) starp pretendentu un nolikuma 21.2.punktā norādīto speciālistu;
  5. Attiecībā uz ārvalstu speciālistu:
* kura mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts - ārvalstu pretendenta personāla kvalifikācijai ir jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai. Pretendentam ir jāiesniedz apliecinājums, ka tā piesaistītais ārvalstu speciālists ir tiesīgs sniegt nolikuma 21.2. punktā norādītos pakalpojumus, un gadījumā, ja ar pretendentu tiks noslēgta vispārīgā vienošanās, tas līdz vispārīgās vienošanās noslēgšanai iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikas reglamentētajā profesijā. Pretendents nākošajā darba dienā pēc deklarācijas par īslaicīgu profesionālo pakalpojumu sniegšanu Latvijas Republikas reglamentētajā profesijā iesniegšanas atzīšanas institūcijā, iesniedz Pasūtītājam dokumentu, kas apliecina minētās deklarācijas iesniegšanas faktu. Pretendentam jāiesniedz Pasūtītājam atzīšanas institūcijas izsniegta atļauja par īslaicīgo pakalpojumu sniegšanu (vai arī atteikums izsniegt atļauju), tiklīdz speciālists to saņems.
* ārvalstu speciālistu, kura mītnes valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts – pretendentam jāiesniedz atbilstoši attiecīgās valsts normatīvajiem aktiem izsniegts dokuments, kas apliecina speciālista profesionālo kvalifikāciju sniegt nolikuma 21.2..punktā norādītos pakalpojumus un apliecinājumu, ka gadījumā, ja pretendents konkursā iegūst tiesības slēgt vispārīgo vienošanos, līdz vispārīgās vienošanās noslēgšanai tie iesniegs dokumentu, kas apliecina, ka ārvalstu speciālista profesionālā kvalifikācija atbilst Latvijas Republikā noteiktajām prasībām un ir atzīta atbilstoši likuma „Par reglamentētajām profesijām un profesionālās kvalifikācijas atzīšanu” prasībām.

Par speciālista būvprakses sertifikātu esamību atbilstoši nolikuma 21.2. punktiem, kurš būvprakses sertifikātu saņēmis Latvijas Republikā, Pasūtītājs pārliecinās attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv))).

* 1. nolikuma 21.3.punktā minētās vienošanās kopija, ja pretendents darbu izpildē plāno piesaistīt apakšuzņēmēju, kura sniedzamo būvdarbu vērtība ir vismaz 10% no kopējās iepirkuma līguma vērtības, pievienojot informāciju par apakšuzņēmēja paraksta tiesīgajām amatpersonām. Ja apakšuzņēmējs ir ārvalstu persona, tam jāiesniedz reģistrācijas apliecības kopija, kas apliecina atbilstību nolikuma 19.1.punktam. Attiecībā uz Latvijas Republikā Komercreģistrā reģistrētiem apakšuzņēmējiem Pasūtītājs par šo apakšuzņēmēju atbilstību 19.1.punktam pārliecinās attiecīgo informāciju iegūstot publiskajā datubāzē. Ja apakšuzņēmējs ir ārvalstu persona un nav reģistrēts Latvijas Republikas Būvkomersantu reģistrā, jāiesniedz atbilstoši attiecīgās valsts normatīvajiem aktiem izsniegts dokuments, kas apliecina tiesības veikt būvdarbu attiecīgajā jomā (sfērā), un apliecinājums, ka gadījumā, ja pretendents tiks atzīts par konkursa uzvarētāju, tad apakšuzņēmējs apņemas reģistrēties Latvijas Republikas Būvkomersantu reģistrā līdz vispārīgās vienošanās noslēgšanai. Attiecībā uz Latvijas Republikas Būvkomersantu reģistrā reģistrētiem apakšuzņēmējiem Pasūtītājs par šo apakšuzņēmēju atbilstību nolikuma 19.3.punkta prasībai pārliecinās attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv)).

Ņemot vērā, ka Sabiedrisko pakalpojumu sniedzēju iepirkumu likuma izpratnē apakšuzņēmējs ir arī pretendenta apakšuzņēmēja piesaistīta vai nolīgta persona, kura veic būvdarbus, kas nepieciešami pasūtītāja noslēgtā būvdarbu līguma izpildei, neatkarīgi no tā, vai šī persona būvdarbus veic pretendentam vai citam apakšuzņēmējam (turpmāk nolikuma tekstā - apakšuzņēmēja apakšuzņēmējs), šajā punktā minētos dokumentus ir jāiesniedz arī attiecībā uz apakšuzņēmēja apakšuzņēmēju, ja tā veicamo būvdarbu vērtība ir vismaz 10% no kopējās iepirkuma līguma vērtības.

Lai izvērtētu, vai apakšuzņēmēja veicamo būvdarbu vērtība ir vismaz 10% no kopējās iepirkuma līguma vērtības, jāņem vērā, ka saskaņā ar Sabiedrisko pakalpojumu sniedzēju iepirkumu likumu apakšuzņēmēja veicamo būvdarbu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.

* 1. nolikuma 21.4.punktā minētā apliecinājuma vai vienošanās kopiju par sadarbību konkrētās vispārīgās vienošanās izpildē vai par nepieciešamo resursu nodošanu pretendenta rīcībā, ja pretendents, lai apliecinātu tā kvalifikācijas atbilstību nolikumā noteiktajām prasībām, balstās uz citas personas iespējām. Ja pretendents, lai apliecinātu savu kvalifikāciju, balstās uz ārvalstu personas spējām, kura nav reģistrēta Latvijas Republikas Būvkomersantu reģistrā, jāiesniedz minētās personas reģistrācijas apliecības kopija, kas apliecina atbilstību nolikuma 19.1.punktam un atbilstoši attiecīgās valsts normatīvajiem aktiem izsniegts dokuments, kas apliecina tiesības veikt attiecīgus būvdarbus un apliecinājums, ka gadījumā, ja pretendents tiks atzīts par konkursa uzvarētāju, tad minētā persona apņemas reģistrēties Latvijas Republikas Būvkomersantu reģistrā līdz vispārīgās vienošanās noslēgšanai. Attiecībā uz Latvijas Republikas Būvkomersantu reģistrā reģistrētajām personām Pasūtītājs par šo apakšuzņēmēju atbilstību nolikuma 21.6.punkta prasībai pārliecinās attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv)).
  2. dokuments, kas apliecina piedāvājuma nodrošinājumu nolikuma 6.1.punktā paredzētajā apmērā un kārtībā;
  3. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.

**VI PIEDĀVĀJUMS**

1. Piedāvājumu veido tehniskais piedāvājums un finanšu piedāvājums. Tehniskais piedāvājums un finanšu piedāvājums ir jāiesniedz par iepirkumā sākotnēji iekļautajiem būvdarbiem būvobjektā “Administratīvās ēkas 1. stāva telpu remonts Vienības gatvē 16, Rīgā” un “Nojumes remonts 1TP Ganību dambī 32, Rīga”.
2. Attiecībā uz **tehniskā piedāvājuma** sagatavošanu, pretendentam jāievēro sekojoši nosacījumi:
   1. tas jāsagatavo atbilstoši nolikumā norādītajām prasībām. Izstrādājot tehnisko piedāvājumu, pretendentam jāievēro, ka par visu darbu izpildi, kā arī par iegādāto materiālu kvalitāti atbild pretendents;
   2. tehniskais piedāvājums apliecina pretendenta atbilstību nolikumā norādīto tehnisko prasību līmenim attiecībā uz visu iepirkuma apjomu. Tehniskais piedāvājums noformējams brīvā formā, īsi, norādot tikai tos resursus, kas nepieciešami visa iepirkuma apjoma, par kuru pretendents iesniedz piedāvājumu, darbu izpildei, un saturā ievērojot noteikto secību;
   3. tehniskajā piedāvājumā pretendentam jāiekļauj šāda informācija:
      1. **Organizatoriskā struktūrshēma.** Jānorāda darbu izpildē iesaistītie būvuzņēmēji, apvienības dalībnieki (ja piedāvājumu iesniedz apvienība), apakšuzņēmēji (ja tādi tiek piesaistīti).
      2. **Atkritumu apsaimniekošanas prasības**. Jānorāda būvgružu atbērtnes vieta un jāiesniedz uzņēmuma, kas veiks būvgružu apsaimniekošanu apliecinājums, ka minētajai atbērtnei ir tiesības apsaimniekot būvgružus.
   4. Attiecībā uz **finanšu piedāvājuma** sagatavošanu, pretendentam jāievēro šādi nosacījumi:
      1. finanšu daļu veido iepirkuma priekšmetā iekļauto plānoto darbu izmaksu kopsumma, kas jānorāda Finanšu piedāvājuma veidlapā (Pielikums Nr.4 ) un Darba daudzumu un izmaksu sarakstā (Pielikums Nr.5).
      2. Darba daudzumu un izmaksu sarakstā darbu veidi un darbu daudzumi ir paredzēti Pasūtītāja plānotajos apjomos;
      3. Darba daudzumu un izmaksu sarakstā katras pozīcijas vienības cenā iekļaujamas visas saprātīgi paredzamās ar konkrēta darba veida izpildi saistītas izmaksas (Pasūtītājs, atbilstoši Sabiedrisko pakalpojumu sniedzēju iepirkumu likuma 66.panta piektajai daļai, atkarībā no līguma izpildei piešķirtā finansējuma apjoma, darbu nepieciešamības vai citiem objektīviem apstākļiem var izmainīt plānoto darbu apjomu, ar nosacījumu, ka minēto izmaiņu apjoms nesasniedz 15% (piecpadsmit procentus) no iepirkuma līguma summas. Par darbu daudzumu izmaiņām Pasūtītājs savlaicīgi informē izpildītāju un izpildītājam šis paziņojums ir saistošs.) saskaņā ar Ministru kabineta 2017.gada 3.maija noteikumiem Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””;
      4. visām (katras pozīcijas) cenām un izmaksām darbu daudzumu un izmaksu sarakstā jābūt norādītām *euro*, saraksta beigās jānorāda cena bez pievienotās vērtības nodokļa, pievienotās vērtības nodoklis un kopējā cena. Visām (katras pozīcijas) cenām un izmaksām darbu daudzumu un izmaksu sarakstā jābūt norādītām ar precizitāti 2 (divas) zīmes aiz komata.

**VII PIEDĀVĀJUMU VĒRTĒŠANAS KĀRTĪBA**

1. **Piedāvājumu vērtēšanas kārtība**
   1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
   2. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
   3. Komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības Iepirkumā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības Iepirkumā, tādējādi kavējot, ierobežojot vai deformējot konkurenci.
   4. Komisija veic pretendenta tehniskā piedāvājuma atbilstības pārbaudi, kuras laikā saskaņā ar iepirkuma procedūras nolikumā noteikto kārtību, izvērtē tehniskā piedāvājuma atbilstību iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
   5. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
   6. Komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
   7. Komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
   8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas vispārīgās vienošanās slēgšanas tiesības.
   9. Komisija attiecībā uz Pretendentu, kuram būtu piešķiramas vispārīgās vienošanās slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
   1. Vispārīgā vienošanās tiks noslēgta ar ne mazāk kā 2 (diviem) un ne vairāk kā 5 (pieciem) pretendentiem, kuri atbilst nolikumā noteiktajām atlases prasībām un kuri piedāvā saimnieciski visizdevīgākos piedāvājumus ar zemāko cenu EUR bez PVN iepirkumā sākotnēji iekļautajiem būvdarbiem “Administratīvās ēkas 1. stāva telpu remonts Vienības gatvē 16, Rīgā” un “Nojumes remonts 1TP Ganību dambī 32, Rīga” **kopā** .
   2. Ja vairāki Iespējamie izpildītāji piedāvājuši saimnieciski visizdevīgākos piedāvājumus ar vienādu zemāko cenu, tad tiek izvēlēts tas izpildītājs, kurš ir samaksājis lielāku nodokļu apmēru iepriekšējā taksācijas gadā.
   3. Pretendentu piedāvājumi iepirkumā sākotnēji iekļautajiem būvdarbiem “Administratīvās ēkas 1. stāva telpu remonts Vienības gatvē 16, Rīgā” un “Nojumes remonts 1TP Ganību dambī 32, Rīga” katram objektam tiks vērtēti pēc pretendentu iesniegtā finanšu piedāvājuma, līguma slēgšanas tiesības katram objektam piešķirot pretendentam, kurš iesniedzis piedāvājumu ar zemāko cenu attiecīgajā daļā.
3. **Lēmumu pieņemšanas kārtība un pretendentu informēšana**
   1. Komisija lēmumus pieņem sēdēs. Komisija ir lemttiesīga, ja tās sēdē piedalās vismaz divas trešdaļas Komisijas locekļu, bet ne mazāk kā trīs locekļi.
   2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
   3. Lēmumu par iepirkumu procedūras rezultātiem pieņem komisija saskaņā ar nolikuma 25.punktā noteikto piedāvājumu izvēles kritēriju.
   4. Komisija var jebkurā brīdī pārtraukt iepirkuma procedūru, ja tam ir objektīvs iemesls.

Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu vai nododot personīgi.

1. **Vispārīgās vienošanās noslēgšana**
   1. Komisijas lēmums un paziņojums par iepirkuma procedūras uzvarētājiem, ar kuriem tiks slēgta vispārīgā vienošanās, ir pamats vispārīgās vienošanās sagatavošanai. Vispārīgā vienošanās tiek slēgta uz pretendenta piedāvājuma pamata atbilstoši vispārīgā vienošanās projektam, kas pievienots nolikumam kā Pielikums Nr.8.
   2. Ja pretendents ir apvienība, apvienības dalībniekiem pirms vispārīgās vienošanās noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija **vai** jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
   3. Ja izraudzītais pretendents atsakās slēgt vispārīgo vienošanos ar Pasūtītāju vai neparaksta to 5 (piecu) darba dienu laikā pēc vispārīgās vienošanās saņemšanas (neparakstīšana šādā gadījumā tiek uzskatīta par atsacīšanos slēgt vispārīgo vienošanos), iepirkuma komisija pieņem lēmumu slēgt vispārīgo vienošanos ar nākamo pretendentu, kurš iesniedzis nolikumam atbilstošu, saimnieciski visizdevīgāko piedāvājumu.
   4. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība), ārvalstu uzņēmuma reģistrāciju Latvijas Republikas Būvkomersantu reģistrā vai Latvijas Republikas normatīvajos aktos noteikto dokumentu, kas apliecina ārvalstu speciālista tiesības sniegt attiecīgus profesionālus pakalpojumus Latvijas Republikā, iesniegšanu. Pirms lēmuma pieņemšanas par vispārīgās vienošanās noslēgšanu ar nākamo pretendentu, kurš piedāvājis saimnieciski visizdevīgāko piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt vispārīgo vienošanos ar Pasūtītāju.
2. **PIELIKUMI**

1. pielikums – Garantijas vēstule (paraugs);

2. pielikums – Pieteikuma veidlapa;

3.pielikums – Veikto darbu saraksts (paraugs);

4.pielikums – Finanšu piedāvājuma veidlapa;

5.pielikums – Darbu daudzumu un izmaksu saraksts (atsevišķā failā);

6.pielikums – Iepirkumā plānoto būvdarbu objekti;

7.pielikums – Būvdarbu veikšanas vispārīgie nosacījumi;

8.pielikums – Vispārīgās vienošanās projekts.

Iepirkuma komisijas priekšsēdētāja

RP SIA “Rīgas satiksme”

Iepirkumu un līgumu nodaļas vadītājas vietniece

*/elektroniski parakstīts/* I.Novika

Rīgā, 2022. gada 20. decembrī

1.pielikums  
Iepirkuma procedūras nolikumam  
“Tiesības slēgt vispārīgo vienošanos par ēku un būvju remontdarbiem”

identifikācijas Nr. RS/2022/77

**Garantijas paraugs**

Vieta, datums

Ievērojot to, ka **pretendents \_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Pretendents) ir iesniedzis piedāvājumu iepirkuma procedūrā “Tiesības slēgt vispārīgo vienošanos par ēku un būvju remontdarbiem”, identifikācijas Nr. RS/2022/77,

**garantijas devējs \_\_\_\_\_\_\_\_\_\_\_\_\_\_\_\_**,reģistrācijas Nr. \_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Garantijas devējs) sniedz garantiju \_\_\_\_\_\_\_\_\_\_\_\_\_\_\_\_\_\_\_\_\_ *euro* **(summa cipariem un vārdiem)** apmērā.

Garantijas devējs apņemas samaksāt augstāk norādīto naudas summu 5 (piecas) darba dienu laikā pēc attiecīgas prasības no pasūtītāja **RP SIA “Rīgas satiksme”** (turpmāk – Pasūtītājs) saņemšanas, šādos gadījumos:

1. ja Pretendents piedāvājuma spēkā esamības periodā atsauc savu piedāvājumu;
2. ja Pretendents, kļūstot par iepirkuma procedūras uzvarētāju, neparaksta vispārīgo vienošanos Pasūtītāja noteiktajā termiņā.

Pasūtītājam nav nepieciešams pierādīt vai dot pamatojumu, vai iemeslus savai prasībai, un Pretendentam nav tiesību apspriest šo prasību. Visus izdevumus, kas saistīti ar garantijas izsniegšanu un samaksu, Pasūtītājam sedz Pretendents.

Saskaņā ar šo garantiju Garantijas devējam ir pienākums, iestājoties iepriekš minētajiem gadījumiem, samaksāt Pasūtītājam pēc Pasūtītāja pirmā rakstiskā pieprasījuma (5 (piecas) darba dienu laikā no pieprasījuma saņemšanas), tādu summu, kādu Pasūtītājs pieprasa, taču nepārsniedzot augstāk norādīto pilno garantijas summu. Savā pieprasījumā Pasūtītājs norāda, kurš no augstāk minētajiem gadījumiem ir iestājies.

Garantijas devēja saistības ir negrozāmas un bezierunu, nekādas darbības vai nosacījumi nevar ietekmēt garantijas spēkā esamību.

Šī garantija ir spēkā līdz īsākajam no šādiem termiņiem:

1. piedāvājuma nodrošinājuma spēkā esamības termiņā – 6 (sešus) mēnešus, skaitot no piedāvājuma atvēršanas dienas beigām, kas noteikta iepirkuma procedūras nolikuma 10.1.punktā;
2. līdz vispārīgās vienošanās noslēgšanai.

Šai garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758). Visus jautājumus, ko neregulē minētie noteikumi (URDG 758), regulē Latvijas Republikas likums.

Visus strīdus saistībā ar šo garantiju izskata Latvijas Republikas tiesas.

Garantija ir sastādīta 2 (divos) eksemplāros, to saņēmēji:

1. Garantijas devējs (1 eksemplārs);
2. RP SIA “Rīgas satiksme” (1 eksemplārs).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Garantijas devēja vārdā

2.pielikums  
Iepirkuma procedūras nolikumam  
“Tiesības slēgt vispārīgo vienošanos par ēku un būvju remontdarbiem”

identifikācijas Nr. RS/2022/77

**PIETEIKUMA IESNIEGŠANAI IETEICAMĀ FORMA***(uz pretendenta veidlapas)*

**Pieteikums par piedalīšanos iepirkuma procedūrā**

“Tiesības slēgt vispārīgo vienošanos par ēku un būvju remontdarbiem”

identifikācijas Nr. RS/2022/77

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**
2. Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.
3. Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies vispārīgās vienošanās piešķiršanas gadījumā pildīt visus iepirkuma procedūras nolikumam pievienotā vispārīgās vienošanās projektā noteiktos nosacījumus.
4. Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.
5. Informējam, ka uzņēmuma patiesais labuma guvējs ir - [[1]](#footnote-1)
6. Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

3.pielikums  
Iepirkuma procedūras nolikumam  
“Tiesības slēgt vispārīgo vienošanos par ēku un būvju remontdarbiem”

identifikācijas Nr. RS/2022/77

**Būvdarbu saraksta paraugs**

(uz pretendenta veidlapas)

**Pretendenta** pieredze atbilstoši nolikuma 21.1.punktam:

|  |  |  |  |  |
| --- | --- | --- | --- | --- |
| Nr. | Pasūtītājs | Objekta nosaukums, būvdarbu raksturojums, tajā skaitā, norādot būvdarbu izmaksas | Izpildes  vieta | Būvdarbu izpildes periods un datums, kad objekts nodots ekspluatācijā |
| 1. |  |  |  |  |
| 2. |  |  |  |  |

**Būvdarbu vadītāja** \_\_\_\_\_\_\_\_\_\_\_\_ *(vārds, uzvārds)* pieredze atbilstoši nolikuma 21.2.punktam:

|  |  |  |  |  |
| --- | --- | --- | --- | --- |
| Nr. | Pasūtītājs | Objekta nosaukums, būvdarbu raksturojums tajā skaitā norādot būvdarbu izmaksas | Izpildes vieta | Būvdarbu izpildes periods un datums, kad objekts nodots ekspluatācijā |
| 1. |  |  |  |  |
| 2. |  |  |  |  |

Norāde uz pilnvarojumu vai amata nosaukums

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Personas vārds, uzvārds*

4.pielikums  
Iepirkuma procedūras nolikumam  
“Tiesības slēgt vispārīgo vienošanos par ēku un būvju remontdarbiem”

identifikācijas Nr. RS/2022/77

**FINANŠU PIEDĀVĀJUMS**

Iepazinušies ar konkursa nolikumu, mēs, apakšā parakstījušies un būdami attiecīgi pilnvaroti vārdā, piedāvājam veikt iepirkumā paredzētos būvdarbus būvobjektā “Administratīvās ēkas 1. stāva telpu remonts Vienības gatvē 16, Rīgā” un būvobjektā “Nojumes remonts 1TP Ganību dambī 32, Rīga”, saskaņā ar iepirkuma procedūras “Tiesības slēgt vispārīgo vienošanos par ēku un būvju remontdarbiem ” nolikumu, par šādu cenu:

|  |  |
| --- | --- |
| **Būvobjekta nosaukums** | **Cena EUR bez PVN** |
| Administratīvās ēkas 1. stāva telpu remonts Vienības gatvē 16, Rīgā |  |
| Nojumes remonts 1TP Ganību dambī 32, Rīga |  |
| Kopējā cena EUR bez PVN |  |

saskaņā ar Darba daudzumu un izmaksu sarakstiem, kas pievienoti šim piedāvājumam un ir neatņemama tā sastāvdaļa.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats , paraksts

5.pielikums  
Iepirkuma procedūras nolikumam  
“Tiesības slēgt vispārīgo vienošanos par ēku un būvju remontdarbiem”

identifikācijas Nr. RS/2022/77

Darba daudzumu un izmaksu saraksti

“Tiesības slēgt vispārīgo vienošanos par ēku un būvju remontdarbiem”

(atsevišķā failā)

6.pielikums  
Iepirkuma procedūras nolikumam  
“Tiesības slēgt vispārīgo vienošanos par ēku un būvju remontdarbiem”

identifikācijas Nr. RS/2022/77

**Iepirkumā plānoto būvdarbu objektu saraksts**

|  |  |
| --- | --- |
| Np.k. | **Ēku un būvju remontdarbi (t.sk.atjaunošana/ pārbūve)  Pasūtītāja objektos:** |
| 1 | Noliktavas ēkas lit.006 jumta siltināšana un seguma maiņa 670m2 Ganību dambī 32 |
| 2 | Galdnieku darbnīcas ēkas lit.005 pārbūve par ģērbtuvēm Vestienas ielā 35 (inženiertīkli, jumta un fasādes siltināšanas darbi) |
| 3 | Galvenā korpusa ēkas lit.025 jumta seguma daļēja maiņa 1000m2 Vestienas ielā 35 |
| ~~4~~ | Darbnīcas ēkas lit.002 jumta siltināšana un seguma maiņa Kleistu ielā 28 |
| 5 | Depo ēkas piebūves jumta remonts Tipogrāfijas ielā 1 |
| 6 | Ceļu dienesta palīgēkas lit.008 atjaunošana Brīvības ielā 189 |
| 7 | Administratīvās ēkas lit.039 jumta siltināšana un seguma nomaiņa 360m2 Brīvības ielā 191 |
| 8 | Ēdnīcas ēkas lit.003 pārseguma siltināšana un seguma nomaiņa 380m2 Brīvības ielā 191 |
| 9 | Ēkas lit.013 daļas pārbūve sāls noliktavai Vestienas ielā 35 |
| 10 | Administrācijas ēkas lit.024 jumta seguma atjaunošana Vestienas ielā 35 |
| 11 | Norobežojošas sienas izbūve noliktavas telpai Galvenā korpusa ēkā Vestienas ielā 35 |
| 12 | Administratīvās ēkas lit.007 jumta siltināšana un seguma maiņa Kleistu ielā 28 |
| 13 | Remontdarbnīcas ēkas tualetes remonta darbi Brīvības ielā 191 |
| 14 | Betona grīdas šuvju remonts Kleistu ielā 28, Rīga |
| 15 | Pazemes autostāvvietas deformācijas šuvju remonts Krišjāņa Valdemāra ielā 5a |

7.pielikums  
Iepirkuma procedūras nolikumam  
“Tiesības slēgt vispārīgo vienošanos par ēku un būvju remontdarbiem”

identifikācijas Nr. RS/2022/77

**Būvdarbu veikšanas vispārīgie nosacījumi**

**Būvdarbu veikšana, saskaņošana un organizēšana:**

* 1. Uzņēmējam jāievēro Latvijas Republikas spēkā esošās būvniecības, darba drošības un darba aizsardzības normas un noteikumi.
  2. Būvdarbu izpildes laikā Uzņēmējs ir atbildīgs par Pasūtītāja teritorijas un ēku iekšējās kārtības noteikumu, darba drošības, elektrodrošības un ugunsdrošības prasību ievērošanu. Pasūtītāja pārstāvis norāda kontaktpersonu, kas veic instruktāžu un Uzņēmēja atbildīgās personas parakstās instruktāžas žurnālā par apmācībām un noteikumu ievērošanu.
  3. Pirms būvdarbu uzsākšanas Uzņēmējam rūpīgi jāiepazīstas ar būvdarbu veikšanas zonu, esošo situāciju, būvlaukumu, pēc Pasūtītāja pieprasījuma jāizstrādā Darbu veikšanas projekts vai apraksts, jāiegūst visas nepieciešamās atļaujas un nepieciešamie skaņojumi darbu uzsākšanai, jāuzstāda norobežojošās un brīdinājuma zīmes un jāveic citi nepieciešamie preventīvie pasākumi būvlaukuma iekārtošanai.
  4. Uzņēmējs ir pilnībā atbildīgs par visu saistīto inženierkomunikāciju pārslēgšanu, atslēgšanu, būvlaukumam piesaistīto resursu uzskaiti, pagaidu pieslēgumu izbūvi un ekspluatāciju būvdarbu izpildes laikā savām vajadzībām. Par patērētā ūdens, elektrības, siltumenerģijas resursiem, ja tiek izmantota Pasūtītāja infrastruktūra un Pasūtītājs ir pieprasījis veikt būvdarbiem patērēto resursu uzskaiti, Uzņēmējs maksā Pasūtītājam saskaņā skaitītāju rādītājiem vai vienojoties par konkrētu patēriņa aprēķinu.
  5. Uzņēmējam, pirms darbu uzsākšanas, jāsaskaņo minētā uzdevuma izpildei nepieciešamo tehnisko dokumentāciju ar valsts un/ vai pašvaldību, vai citām iestādēm un organizācijām, sedzot par saviem finanšu līdzekļiem visas ar iepriekšminētajām darbībām saistītās izmaksas.
  6. Būvdarbu laikā Uzņēmējam ir jānodrošina, ka dēļ būvdarbu izpildes netiek traucēta pārējās ēkas lietotāju funkcionālā darbība, jāievēro tīrība un kārtība darbu veikšanas zonā, kā arī teritorijā, ko ietekmē darbu izpilde (izbraukšana/iebraukšana). Uzņēmējs ir pilnībā atbildīgs par atbilstošu brīdinājuma zīmju, telpu norobežošanas, inženierkomunikāciju nosegšanu un pasargāšanu no putekļiem, teritorijas transporta un gājēju kustības funkciju nepārtrauktību, ciktāl tas attiecas uz realizējamā Objekta darbu zonu.
  7. Uzņēmējs ir atbildīgs par būvdarbu izpildes procesa saskaņošanu ar Pasūtītāja pārstāvi, savlaicīgi plānojot troksni un vibrācijas izraisošus būvdarbus, inženierkomunikkāciju pieslēgšanas un pārslēgšanās darbus, ja nepieciešams, veikt tos ārpus Pasūtītāja norādītā laika (piemēram, darba dienās no pl.16-21, brīvdienās no pl.10-18).
  8. Uzņēmējs nodrošina operatīvu informācijas apriti par būvdarbu veikšanai nepieciešamā transporta, tehnikas, būvmateriālu piegādes vai cita aprīkojuma ievešanu teritorijā, iesniedzot Pasūtītāja norādītai kontaktpersonai transporta reģistrācijas numuru ne vēlāk kā 12 stundas pirms transporta iebraukšanas teritorijā. Uzņēmēja vieglo transporta līdzekļu novietošana Pasūtītāja teritorijā būvdarbu veikšanas laikā nav atļauta.
  9. Uzsākot darbus, nepieciešamības gadījumā, Uzņēmējam jāatbrīvo telpas no mēbelēm. Būvdarba procesa laikā mēbeles, tehnoloģijas vai iekārtas, kuras nevar pārvietot, jānosedz un jāpasargā no būvdarbu ietekmes.
  10. Veicot būvdarbus (kā arī demontāžas darbus), būvgruži jāizved no Pasūtītāja teritorijas un jāutilizē būvgružiem paredzētā atkritumu poligonā. Trokšņu un putekļu izdalīšanās jāsamazina līdz minimumam. Uzņēmējs ir atbildīgs par būvgružu utilizēšanu atbilstoši likumdošanas prasībām, noslēdzot attiecīgu atkritumu apsaimniekošanas pakalpojumu līgumu.
  11. Uzņēmējs veic visus darbus, piesaistot nepieciešamo darbaspēku, tehniku, aprīkojumu, darbarīkiem un materiāliem.
  12. Pirms darbu uzsākšanas, Uzņēmējs iesniedz Pasūtītājam piesaistīto darbuzņēmēju sarakstu, kā arī personāla sarakstu, kas tiks nodarbināti būvlaukumā. Uzņēmējs aktualizē šo sarakstu reizi nedēļā (vai pēc nepieciešamības), nosūtot elektroniskā formātā uz Pasūtītāja norādītās kontaktpersonas e-pastu.
  13. Ja to paredz normatīvie akti, Uzņēmējs nodrošina EDLUS sistēmas ieviešanu, uzturēšanu un atbilstošu izmantošanu darbu veikšanas zonā, reizi mēnesī iesniedzot datus arī Pasūtītājam un Būvuzraugam. Uzņēmējs nodrošina Pasūtītāja, Būvuzrauga, Autoruzrauga un citu pilnvaroto institūciju pārstāvju iekļuvi Objektā atbilstoši EDLUS lietošanas vadlīnijām.

**Būvlaukuma ierīkošana**

* 1. Uzņēmējs nodrošina būvlaukuma aprīkojuma uzstādīšanu atbilstoši saskaņotajam Darbu organizācijas projektam vai arī par biroja telpu un noliktavu atrašanās vietu jāvienojas iepriekš ar Pasūtītāju, kā arī uzrādot to Būvlaukuma iekārtojuma plānā. Pēc Pasūtītāja pieprasījuma pirms darbu uzsākšanas būvlaukumā Uzņēmējam jāiesniedz Pasūtītājam rasējumi/informācija, kuros parādīta biroja telpu, darbnīcu, noliktavu, piebraukšanas ceļu un citu pagaidu konstrukciju, kas nepieciešami adekvātai un ātrai pastāvīgo darbu izpildei, piedāvātā atrašanās vieta un vispārējais izkārtojums jeb Būvlaukuma uzbūves plāns. Visas pagaidu būves, kas nepieciešamas līgumā noteikto darbu pabeigšanai (tādas kā drošas sastatnes, iežogojums, apgaismojums, tiltiņi u.c., kā arī darbs, aprīkojums, materiāli un būves, kas nepieciešamas drošai, savlaicīgai un kvalitatīvai līgumsaistību izpildei) uzskatāmas par iekļautām Uzņēmēja cenā un par tām nav jāveic papildus maksājumi.
  2. Uzņēmējam jāiegūst pašam sava informācija par piekļūšanu visām būvlaukuma daļām, un, ja Uzņēmējs vēlas izmantot ceļus, kas ved cauri privātīpašumiem vai kā citādi apgrūtinātām teritorijām, viņam jānokārto visas formalitātes ar teritorijas valdītājiem.
  3. Segumi, ko Uzņēmējs izmanto vai šķērso līguma nolūkos, jāuztur apmierinošā stāvoklī līguma izpildes laikā, savukārt pēc tā izpildes Uzņēmējam jāatjauno segumi vismaz līdz to sākotnējam stāvoklim, kas būtu pieņemams Pasūtītājam un kontrolinstitūcijām, uz paša rēķina. Uzņēmējam jāregulē savu transportlīdzekļu darbības veids, lai nodrošinātu, ka tie netiek nevajadzīgi bojāti būvju teritorijā - publiski vai kādā citā veidā.
  4. Pēc būvlaukuma demontāžas Uzņēmējam ir pienākums atjaunot teritoriju (vai telpas) iepriekšējā stāvoklī.
  5. Uzņēmējam ir jānodrošina un jāuztur piemērotas telpas būvlaukumā, pietiekams skaits noliktavu, rezervuāru un darbnīcu adekvātai materiālu, degvielas, iekārtu un cita aprīkojuma uzglabāšanai. Noliktavu lielumam un konstrukcijai jābūt tādai, lai nodrošinātu piemērotu materiālu, degvielas, rezerves daļu u.c. krājumu uzglabāšanu un aizsardzību tādos daudzumos, kas garantē darba procesu nepārtrauktību, un darbnīcām, ja tādas nepieciešamas, jābūt atbilstoši aprīkotām, lai varētu veikt iekārtu un aprīkojuma remontu gan iekštelpās, gan uz būvēm.
  6. Uzņēmējs nodrošina un uztur visas nepieciešamās izmitināšanas un labklājības iespējas saviem (un sava Apakšuzņēmēja) darbiniekiem un darbaspēkam.
  7. Uzņēmējam savās izmaksās jāiekļauj visi izdevumi, kas varētu rasties biroja telpu vai būvlaukuma ierīkošanas un uzturēšanas vajadzībām.
  8. Uzņēmējam Pasūtītājs jāinformē rakstiski 5 dienas iepriekš par plānoto darbu uzsākšanas datumu konkrētā Būvlaukuma teritorijā.
  9. Uzņēmējam pašam jāorganizē vienošanās starp savu personālu un piesaistītajiem apakšuzņēmējiem, kas strādā būvlaukumā vai tā tuvumā, par laukumiem, ko tas/tie vēlas izmantot kā piekļuves vai uzglabāšanas teritoriju savam inventāram un materiāliem un kā darba laukumu. Visas izmaksas šim nolūkam jāsedz pašam Uzņēmējam.
  10. Pirms būvlaukuma pieņemšanas un pirms jebkuriem būvdarbiem Uzņēmējam jāveic būvlaukumu izvietojumu, konstrukciju, ietvju u.c. blakus struktūru, ko varētu ietekmēt būvdarbi, apsekošana. Apsekotām jābūt arī teritorijām būvlaukuma tuvumā, ko varētu ietekmēt būvdarbi. Visi esošie defekti un citas būtiskas detaļas jākonstatē, jāiereģistrē un jānofotografē. Šāda atskaite jāiesniedz Pasūtītājam vienā drukātā eksemplārā un elektroniskā formātā pirms jebkādu aktivitāšu uzsākšanas būvlaukumu teritorijās. Ja defektu nav, Uzņēmējam jāiesniedz Pasūtītājam rakstisks apstiprinājums par apsekošanu, kas veikta pirms darbu uzsākšanas būvlaukumu vietās. Uzņēmējam jāorganizē Pasūtītāja pārstāvju un jebkuru citu atbildīgo institūciju klātbūtne apsekošanas laikā.
  11. Visi pēc Uzņēmēja darbiem konstatētie, bet neiereģistrētie bojājumi un/vai defekti jānovērš un jānodrošina to sākotnējais vai labāks stāvoklis, kas būtu pieņemams Pasūtītājam, un/vai kontrolinstitūcijām, uz paša Uzņēmēja rēķina.
  12. Darbu gaitas fotografēšana jāveic būvniecības fāzē tādos intervālos, kas atspoguļo galvenos progresa etapus.
  13. Pēc nepieciešamības Uzņēmējam jānodrošina visa būvlaukuma videonovērošana. Videonovērošanas materiālam un arhīvam jābūt piekļuvei arī Pasūtītāja pārstāvim.

**Pagaidu inženierkomunikācijas**

* 1. Uzņēmējam uz sava rēķina jānoorganizē elektrības un ūdens apgāde, telefons un citas komunikācijas, kas nepieciešamas būvlaukuma iekārtošanai, un jānodrošina visu cauruļu, kabeļu un armatūras, kas saistītas ar šo komunikāciju uzstādīšanu, piegāde, apkope un aizvākšana pēc darbu pabeigšanas.
  2. Uzņēmējam jānodrošina adekvāta pārbaudīta dzeramā ūdens piegāde būvlaukumā. Uzņēmējam jānodrošina un jāapmaksā visa ūdensapgāde (tajā skaitā pagaidu ūdens pieslēgums/ vai cita alternatīva ūdensapgāde), kas nepieciešama būvdarbiem, sanitārajām ietaisēm, būvlaukuma birojiem un cauruļvadu skalošanai un testēšanai.
  3. Uzņēmējam uz sava rēķina jāpiegādā, jāuzstāda, jādarbina un jāapkopj visa elektroapgādes sistēma (tajā skaitā pagaidu elektroapgādes pieslēgums), kas nepieciešama būvdarbiem, būvlaukuma birojiem un testēšanai.
  4. Ja Uzņēmējs izmanto tiešo pieslēgumu elektroenerģijas piegādātājam, tam jākārto visas formalitātes ar vietējo elektroapgādes uzņēmumu par pagaidu elektroapgādi. Uzņēmējam jāmaksā vietējam elektroapgādes uzņēmumam par visiem pieslēgumu pakalpojumiem.
  5. Ja uzņēmējs izmanto Pasūtītāja elektroapgādes tīklu infrastruktūru, pēc Pasūtītāja pieprasījuma tam jānodrošina sertificēta pagaidu elektroenerģijas skaitītāja uzstādīšana un jānodod elektroenerģijas patēriņa rādītāji katra mēneša pēdējā dienā. Pasūtītājs izraksta rēķinu Uzņēmējam par patērēto elektroenerģiju.
  6. Uzņēmējam jānodrošina viss darbaspēks, materiāli un aprīkojums pagaidu elektroapgādes uzstādīšanai. Pēc darbu pabeigšanas teritorijā Uzņēmējam jāatslēdz elektrība un jānovāc pagaidu elektroapgādes sistēma, vienojoties ar vietējo elektroapgādes uzņēmumu. Ja kā pagaidu elektroapgādes sistēmā tiek izmantotas motorģeneratoru stacijas, šīm stacijām jābūt akustiski izolētām ar īpašiem nožogojumiem no blakusesošajām dzīvojamām mājām. Visām elektroiekārtām, kas ietilpst pagaidu būvēs, jāatbilst aktuālajiem noteikumiem.
  7. Uzņēmējam jānodrošina un jāapmaksā pietiekams skaits pagaidu konteinera tipa tualešu saviem darbiniekiem. Ietaises atbilstoši jānošķir no publiski pieejamām vietām un jāuzstāda un jāapkopj piemērotās teritorijās. Tualetes jāuztur tīras un jāiztukšo pēc nepieciešamības. Pabeidzot darbus, sanitārās iekārtas jānovāc un teritorija jāatgriež to sākotnējā stāvoklī.
  8. Ja Uzņēmējs izmanto siltumapgādes resursus Pasūtītāja telpām, pēc Pasūtītāja pieprasījuma pirms darbu uzsākšanas Pasūtītājs vienojas par konkrēta tarifa piemērošanu attiecībā pret izmantojamo telpu platību, proporcionāli aprēķinot pēc kopējā ēkas siltumapgādes patēriņa, izrakstot rēķinu Uzņēmējam reizi mēnesī.
  9. Pēc darbu pabeigšanas vai gadījumā, ja pagaidu ietaises vairs nav nepieciešamas, Uzņēmējam tās jānojauc un būvlaukums jāsakārto atbilstoši tā sākotnējam stāvoklim. Visas ar pagaidu ietaisēm, t.sk., bet ne ierobežojoši, instalāciju apkopi, pārvietošanu un aizvākšanu, saistītās izmaksas jāuzņemas Uzņēmējam.
  10. Uzņēmējam jāizveido pagaidu reperi un uzmērīšanas stacijas piemērotās būvlaukuma vietās un darba gaitā periodiski jāpārbauda reperu augstuma atzīmes un staciju koordinātes attiecībā pret sākotnējiem dotajiem atskaites punktiem. Uzņēmējam jāiesniedz Pasūtītāja apstiprināšanai divi rasējumu eksemplāri, kuros parādīta katra pagaidu repera un uzmērīšanas stacijas atrašanās vieta un līmenis jeb attiecīgās koordinātes. Darbi veicami atbilstoši [LBN 305-15 “Ģeodēziskie darbi būvniecībā](http://likumi.lv/ta/id/274935-noteikumi-par-latvijas-buvnormativu-lbn-305-15-geodeziskie-darbi-buvnieciba-)”.

**Būvlaukuma tīrība:**

* 1. Uzņēmējam netiks piedāvāti laukumi atkritumu izvietošanai, un viņam jāorganizē rakšanas atkritumu izvietošanas iespējas uz paša rēķina. Neatļauta atkritumu izvietošana nav pieļaujama.
  2. Uzņēmējs ir atbildīgs par adekvātu būvlaukuma un būvju apkopi. Materiāli un aprīkojums jānovieto, jāuzglabā un jāsakrauj tādā kārtībā, kas iespējami samazinātu vietējo aktivitāšu traucējumus un pārtraukumus. Uzņēmējam jāveic visi nepieciešamie pasākumi, lai nepieļautu, ka transportlīdzekļi izgāž dubļus vai citus atkritumus uz ceļiem un ietvēm, un nekavējoties jāaizvāc jebkuri šādā veidā izgāzti materiāli.
  3. Uzņēmējam jāveic būvlaukuma attīrīšanu no visiem kokiem, krūmiem un pārējiem augiem, saknēm u.c. traucējošiem objektiem. Koki ir jāizceļ ar visām saknēm vai jānocērt tuvu zemes līmenim tikai tajās vietās, kur to norādīts projektā. Stumbri, zari un lapotnes jāutilizē atbilstoši lokālo institūciju prasībām. Esošie vai pēc koku gāšanas palikušie celmi un saknes jāizrok un jāizvieto ārpus būvlaukuma teritorijas. Palikušās bedres jāaizber ar apstiprinātu materiālu un jāsapresē līdz apkārtējās augsnes sausnes blīvumam.
  4. Labiekārtošanai piemērotais materiāls jāsakrauj kaudzēs būvlaukumā. Uzņēmējam, sekojot Pasūtītāja norādījumiem, citi materiāli jālikvidē. Uzņēmējam jāiekrauj, jātransportē un jāizgāž visi būvgruži, kas radušies darbu izpildes laikā, atļautā pašvaldības iestāžu norādītā izgāztuvē. Uzņēmējs ir atbildīgs par visiem ar materiālu izgāšanu saistītajiem izdevumiem.
  5. Uzņēmējam būvlaukumā jāuzstāda atsevišķi konteineri bīstamajiem atkritumiem, ja tādi rodas būvdarbu procesā.
  6. Ja Pasūtītāja ieskatā būvlaukums netiek uzturēts atbilstošā kārtībā, tam ir tiesības rakstiski to norādīt Uzņēmējam un tam ir pienākums 2 dienu laikā izpildīt Pasūtītāja norādīto.
  7. Uzņēmējam jāuzkopj visi izbērtie netīrumi, grants vai citi nepiederoši materiāli, kas radušies būvdarbu rezultātā, no visām ielām un ceļiem būvlaukuma tuvumā pēc katras dienas darbu pabeigšanas. Uzkopšanā jāietver mazgāšana ar ūdeni, beršana ar suku un roku darba izmantošana, ja tas nepieciešams, lai ielu stāvoklis būtu pielīdzināms blakusesošo darbu neskarto ielu stāvoklim.
  8. Uzņēmējs nodrošina, ka darba dienas / maiņas beigās tiek veikta darba vietas sakārtošana / tīrīšana - savās vietās nolikti instrumenti, materiāli, tehnika, darba apģērbs un veikta visu atgriezumu un būvgružu savākšana un nogādāšana tam paredzētā vietā, veikti uzkopšanas darbi. Ģenerālā objekta sakārtošana notiek ne retāk kā vienu reizi mēnesī.
  9. Būvdarbu gaitā uz tīrās grīdas nedrīkst novietot un atstāt priekšmetus/atgriezumus
  10. Smēķēt atļauts tikai objektā atsevišķi paredzētā smēķētāju zonā, kur ierīkojams pelnu trauks, kas regulāri tiek iztīrīts.
  11. Pēc būvdarbu pabeigšanas un testēšanas Uzņēmējam jāaizvāc visi būvgruži un liekie materiāli (t.sk. visas pagaidu konstrukcijas, brīdinājumu zīmes, instrumenti, sastatnes, materiāli, izejvielas un celtniecības mašīnas vai aprīkojums, ko Uzņēmējs vai kāds no viņa apakšuzņēmējiem izmantojuši darbu veikšanai) no būvlaukuma un tā apkārtnes. Uzņēmējam jāuzkopj visas būves un jāatstāj būvlaukums labā kārtībā. Uzņēmējam ir pienākums sagatavot visas telpas, iekārtas un inventāru ekspluatācijai – iztīrīt no visiem gružiem, netīrumiem un putekļiem, kas radušies būvniecības procesā, veicot objekta ģenerāltīrīšanu.
  12. Ja Uzņēmējs atsakās vai ignorē prasību veikt vai nekvalitatīvi veic būvgružu, atkritumu un pagaidu konstrukciju aizvākšanu vai bruģēto teritoriju un gājēju ietvju tīrīšanu, kā noteikts šajās prasībās, Pasūtītājs var pēc paša izvēles aizvākt un izgāzt minētos būvgružus, atkritumus un pagaidu būves, uzkopt bruģētās teritorijas vai gājēju ietves un atskaitīt attiecīgās izmaksas no summas, kas pienāktos Uzņēmējam saskaņā ar līgumu.

**Ielu un ietvju šķēršļi**

* 1. Ja nepieciešami pagaidu ceļi, apbrauktuves vai rampas, tie jāizbūvē un jāpiegādā un jāuztur atbilstoši visiem standartiem, kas atbilst transporta vai gājēju klasei/-ēm, kam tās nepieciešamas.
  2. Uzņēmējam jāveic visi nepieciešamie pasākumi, lai novērstu netīru transportlīdzekļu izbraukšanu no būvlaukuma, atstājot izgāztus dubļus vai citus gružus uz blakusesošajiem ceļiem vai ietvēm, un nekavējoties jāaizvāc jebkuri šādā veidā izgāzti materiāli. Šī punkta noteikumi attiecas arī uz bruģētajām/asfaltētajām Pasūtītāja teritorijām.

**Esošās komunikācijas**

* 1. Uzņēmējam jākonsultējas ar visām atbildīgajām institūcijām pirms rakšanas darbu uzsākšanas un jānoskaidro precīza esošo komunikāciju atrašanās vieta, kas var ietekmēt vai ko var ietekmēt būvdarbi.
  2. Uzņēmējam jāizpilda noteikumi, kurus var izvirzīt Institūcijas, kas saistītas ar ūdens maģistrāļu, kanalizāciju, telefona kabeļu, elektrības vadu vai citu būvlaukumā esošo komunikāciju uzturēšanu un aizsardzību, visus komunikāciju bojājumus novēršot par saviem līdzekļiem.
  3. Žogi, sienas un citas ierobežojošas konstrukcijas, kur tādas ir, uz laiku jāatver, lai nodrošinātu piekļūšanu būvlaukumam. Tās jāuzstāda atpakaļ sākotnējā stāvoklī, kas būtu pieņemams Pasūtītājam.
  4. Gadījumā, ja Uzņēmēja vainas dēļ tiek bojātas ūdens, kanalizācijas, elektrības vai telefona instalācijas (neatkarīgi no to marķējuma), Uzņēmējam nekavējoties jāinformē attiecīgā institūcija, nosūtot paziņojuma kopiju Pasūtītājam.
  5. Jebkuri Uzņēmēja izraisīti bojājumi esošajās komunikācijās jāsalabo līdz sākotnējam vai labākam stāvoklim par Uzņēmēja līdzekļiem.
  6. Ja nepieciešams, Uzņēmējam par saviem līdzekļiem jāveic izpētes rakšanas darbi, lai apstiprinātu vai noteiktu esošo komunikāciju tipus, izmērus un atrašanās vietas.

**Demontāžas darbi**

* 1. Pirms demontāžas darbu uzsākšanas jāveic pasākumi esošo ēku aizsardzībai pret putekļiem, trokšņiem un vibrācijām, lietus ūdeņu novadīšanai. Veicot ekspluatējamo inženiertīklu demontāžu, ir jāveic pagaidu pasākumi to nepārtrauktas darbības nodrošināšanai.

**Kvalitātes kontroles sistēma**

* 1. Uzņēmējam jāizstrādā būvdarbu kvalitātes kontroles sistēma.

**Darbu uzsākšana**

* 1. Uzņēmējam jānodrošina, ka līguma izpildē tiks ievērotas darba aizsardzības prasības saskaņā ar Ministru kabineta 2003. gada 25. februāra noteikumiem Nr.92 „Darba aizsardzības prasības veicot būvdarbus”.

8.pielikums  
Iepirkuma procedūras nolikumam  
“Tiesības slēgt vispārīgo vienošanos par ēku un būvju remontdarbiem”

identifikācijas Nr. RS/2022/77

**Vispārīgās vienošanās projekts**

par tiesībām slēgt vispārīgo vienošanos ēku un būvju remontdarbiem

*datums skatāms laika zīmogā*

**Rīgas pašvaldības sabiedrība ar ierobežotu atbildību “Rīgas satiksme”**, reģ. Nr.40003619950, turpmāk - Pasūtītājs, kuru pārstāv valdes priekšsēdētāja Džineta Innusa, no vienas puses

un

**\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_, turpmāk - Iespējamais izpildītājs, kuru pārstāv \_\_\_\_\_\_\_\_\_\_ \_\_\_\_\_\_\_\_\_\_\_ ,no otras puses,

**\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_, turpmāk - Iespējamais izpildītājs, kuru pārstāv \_\_\_\_\_\_\_\_\_\_ \_\_\_\_\_\_\_\_\_\_\_ ,no otras puses,

**\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_, turpmāk - Iespējamais izpildītājs, kuru pārstāv \_\_\_\_\_\_\_\_\_\_ \_\_\_\_\_\_\_\_\_\_\_ ,no otras puses,

**\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_, turpmāk - Iespējamais izpildītājs, kuru pārstāv \_\_\_\_\_\_\_\_\_\_ \_\_\_\_\_\_\_\_\_\_\_ ,no otras puses,

**\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_, turpmāk - Iespējamais izpildītājs, kuru pārstāv \_\_\_\_\_\_\_\_\_\_ \_\_\_\_\_\_\_\_\_\_\_ ,no otras puses,

visi kopā turpmāk tekstā saukti Līdzēji, pamatojoties uz atklātas iepirkumu procedūras “Tiesības slēgt vispārīgo vienošanos par ēku un būvju remontdarbiem”, identifikācijas Nr.RS/2022/77, rezultātiem,

noslēdz šādu vispārīgo vienošanos:

1. **DEFINĪCIJAS**
   1. Iespējamais izpildītājs – iepirkuma procedūrā atlasītais piegādātājs, kurš noslēdz vispārīgo vienošanos (turpmāk – Vienošanās) ar Pasūtītāju, iegūstot tiesības veikt ēku un būvju remontdarbus Pasūtītāja objektos (turpmāk tekstā – Darbi), saskaņā ar Vienošanās nosacījumiem.
   2. Izpildītājs – Iespējamais izpildītājs, kurš noslēdz iepirkuma līgumu.
   3. Darbi – Ēku un būvju remontdarbi Pasūtītāja objektos, ko Iespējamajiem izpildītājiem ir tiesības piedāvāt Pasūtītājam. Būvdarbu veikšanas vispārīgie nosacījumi norādīti Vienošanās 1.pielikumā. Informācija par Darbiem katrā gadījumā tiek norādīta Cenu aptaujā.
   4. Atbilstošs cenu piedāvājums – (1) Iespējamā izpildītāja atbilstoši pasūtījuma formai aizpildīts, (2) amatpersonas, kurai ir paraksta tiesības, vai pilnvarotās personas parakstīts, (3) pasūtījumā norādītajiem kritērijiem atbilstošs un (4) savlaicīgi Pasūtītājam elektroniski iesniegts dokuments.
   5. Cenu aptauja – noteiktas formas pieprasījums iesniegt cenu piedāvājumu visiem Iespējamajiem izpildītājiem, kas tiek nosūtīts elektroniski. Cenu aptaujas tiek numurētas to nosūtīšanas secībā.
   6. Paziņojums – dokuments, kuru elektroniski visiem cenu piedāvājumu iesniegušajiem Iespējamajiem izpildītājiem nosūta Pasūtītāja pilnvarota persona, un kurš satur informāciju par cenu aptaujas rezultātiem.
   7. Iepirkuma līgums – starp Pasūtītāju un izpildītāju Vienošanās ietvaros noslēgts iepirkuma līgums par Darbu veikšanu.
2. **VIENOŠANĀS PRIEKŠMETS UN DARBĪBAS TERMIŅŠ**
   1. Vienošanās nosaka kārtību, kādā Pasūtītājs izvēlas izpildītājus Vienošanās darbības laikā.
   2. Vienošanās priekšmets ir pasūtījumam atbilstošu Darbu veikšana saskaņā ar 1.pielikumā ietverto Būvdarbu veikšanas vispārīgajiem nosacījumiem, cenu aptaujas dokumentiem un Vienošanās noteikumiem.
   3. Vienošanās nosaka kārtību, kādā Pasūtītājs no Iespējamo izpildītāju loka izvēlas to izpildītāju, kas nodrošinās Darbu veikšanu atbilstoši Pasūtītāja vajadzībām, kā tiks slēgts iepirkuma līgums par pasūtījumu un kādi ir izpildes noteikumi.
   4. Vienošanās ir spēkā no brīža, kad to paraksta visi Līdzēji. Vienošanās tiek noslēgta uz 2 (diviem) gadiem.
   5. Pasūtītājs Vienošanās izpildes laikā ir tiesīgs pasūtīt Darbus tādā apjomā, kāds tam ir nepieciešams.
   6. Izpildītājs apņemas Vienošanās ietvaros noteiktos Darbus izpildīt cenu aptaujā (uzaicinājumā) norādītajā termiņā.
   7. Darbu izpildes termiņā netiek ieskatīts laiks, kurā Darbus nav iespējams veikt sakarā ar Darbu veikšanai nelabvēlīgo meteoroloģisko apstākļu iestāšanos (tehnoloģiskais pārtraukums), ar nosacījumu, ka nelabvēlīgo meteoroloģisko apstākļu iestāšanās sākums un beigās tiek fiksēti ar aktiem, kurus paraksta Pasūtītāja un izpildītāja pilnvarotās personas.
3. **IZPILDĪTĀJA IZVĒLE DARBU VEIKŠANAI**
   1. Pirmo Darbu līguma slēgšanas tiesības iegūst Izpildītāji, kuri noteikti atklātas iepirkumu procedūras rezultātā, - iesnieguši atbilstošu piedāvājumu ar zemāko cenu. Līgumu slēgšanas tiesības tiek piešķirtas:

“Administratīvās ēkas 1. stāva telpu remonts Vienības gatvē 16, Rīgā” -

\_\_\_\_\_\_\_\_\_\_\_\_\_\_\_\_\_\_, Darbi jāveic ne ilgāk kā 2 (divu) mēnešu laikā.

“Nojumes remonts 1TP Ganību dambī 32, Rīga” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Darbi jāveic ne ilgāk kā 4 (četru) mēnešu laikā.

Līdz ar Vienošanās noslēgšanu tiek uzskatīts, ka ar šajā punktā norādītajiem Izpildītājiem ir noslēgts Iepirkuma līgums par Darbu veikšanu attiecīgajā objektā, pamatojoties uz Vienošanās noteikumiem.

* 1. Lai noteiktu attiecīgo Darbu veikšanas izpildītāju citiem Pasūtītājam nepieciešamajiem Darbiem, Pasūtītājs nosūta elektroniski (uz Vienošanā norādītā pārstāvja e-pastu) atbilstoši Vienošanās 2.pielikuma formai sagatavotu cenu aptauju (uzaicinājumu) visiem Iespējamajiem izpildītājiem, kuram pielikumā pievieno tāmi, kurā norādīti plānotie Darbi (sagatavota atbilstoši Vienošanās 2.pielikuma 3.pielikums), informāciju par Darbu izpildes termiņu un citu informāciju par Darbiem, ja tāda nepieciešama, tajā skaitā projekta dokumentāciju, ja tāda ir izstrādāta Darbu veikšanai. Pasūtītājam ir tiesības cenu aptaujā paredzēt rezervi neparedzētiem darbiem saskaņā ar Vienošanās 4.5.punktā noteikto kārtību, kā arī lūgt Iespējamajiem izpildītājiem piesaistīt papildu sertificētus speciālistus.
  2. Cenu aptaujā Pasūtītājam ir tiesības noteikt konkrētu dienu, kad notiek attiecīgā objekta apskate dabā, uzmērīšana u. c. kvalitatīva piedāvājuma sastādīšanai nepieciešamie sagatavošanas darbi. Pasūtītājam ir tiesības pēc Iespējamā/-o piegādātāja/-ju motivēta lūguma noteikt papildu dienu objekta apskatei, ja Ieinteresētais/-ie piegādātājs/-i objektīvu iemeslu dēļ nevar ierasties uz Pasūtītāja cenu aptaujā noteikto objekta apskates dienu.
  3. Iespējamajam izpildītājam ir jāiesniedz Tehniskais piedāvājums atbilstoši iepirkuma procedūras nolikuma 24.3.punkta nosacījumiem un Finanšu piedāvājums atbilstoši iepirkuma procedūras nolikuma 24.4.punkta nosacījumiem Pasūtītāja cenu aptaujā noteiktajā termiņā, kas nepārsniedz 20 (divdesmit) darba dienas no cenu aptaujā noteiktās objekta apskates dienas. Termiņš tiek noteikts, izvērtējot konkrētā objekta Darbu sarežģītības pakāpi un Darbu apjomu.
  4. Cenu piedāvājuma vērtēšanas kritērijs ir zemākā cena (Darbu daudzumu un izmaksu saraksta kopsumma EUR bez PVN).
  5. Ja noteiktajā termiņā Iespējamais izpildītājs neiesniedz cenas piedāvājumu, tiek uzskatīts, ka tās atsakās no konkrēto Darbu veikšanas.
  6. Pasūtītājs pēc cenu aptaujā norādītā piedāvājumu iesniegšanas termiņa beigām, izvērtē piedāvājumu atbilstību cenu aptaujā norādītajām prasībām un izvēlās iepirkuma līguma slēgšanai Iespējamo izpildītāju atbilstoši cenu aptaujā norādītajiem vērtēšanas kritērijam – zemākā cena. Pasūtītājs pārbauda, vai Darbu daudzumu un izmaksu sarakstā nav aritmētisko kļūdu. Ja šādas kļūdas tiek konstatētas, tās tiek labotas. Par kļūdu labojumu un labotu un labotās/-o Darbu daudzumu un izmaksu sarakstā /-os pozīciju/-ām Pasūtītājs paziņo izpildītājam, kura pieļautās kļūdas labotas un, vērtējot piedāvājumu, tiek ņemti vērā veiktie labojumi. Pasūtītājam ir tiesības, konsultējoties ar Iespējamo izpildītāju, izvērtēt Darbu veikšanas izmaksu izmaksu pamatotību. Pasūtītājam ir tiesības attiecīgo piedāvājumu noraidīt kā nepamatoti lētu, ja Iespējamā piegādātāja sniegtie skaidrojumi nepamato piedāvāto zemo Darbu veikšanas izmaksu izmaksu līmeni, t.sk., bet ne tikai, kā nepamatoti dārgu, ja atbilstoši iegūtajiem punktiem ir labākais, bet cenas ziņa saprātīgi pārsniedz citus piedāvājumus.
  7. Pasūtītājam ir tiesības lūgt precizēt vai skaidrot Iespējamā izpildītāja iesniegto piedāvājumu, nosakot termiņu precizējumu vai skaidrojumu sniegšanai.
  8. Ja vairāki Iespējamie izpildītāji piedāvājuši vienādu zemāko cenu, tad tiek izvēlēts tas izpildītājs, kurš ir samaksājis lielāku nodokļu apmēru iepriekšējā taksācijas gadā.
  9. Ne ilgāk kā 10 (desmit) darba dienu laikā pēc cenu piedāvājumu iesniegšanas termiņa vai pēc skaidrojuma vai precizējumu saņemšanas, Pasūtītāja pilnvarotā persona nosūta Iespējamajam izpildītājam atbilstoši Vienošanās 3.pielikuma formai sagatavotu paziņojumu par cenu aptaujas rezultātiem.
  10. Līdz ar paziņojuma nosūtīšanas dienu, tiek uzskatīts, ka ar Iespējamo izpildītāju, kas piedāvājis saimnieciski izdevīgāko piedāvājumu, ir noslēgts iepirkuma līgums par attiecīgo Darbu veikšanu.
  11. Ja izpildītājs atsakās no iepirkuma līguma izpildes, Pasūtītājam ir tiesības piešķirt iepirkuma līguma slēgšanas tiesības Iespējamajam izpildītājam, kuram nākamajam ir piedāvājums ar zemāko cenu.

1. **VIENOŠANĀS TERMIŅŠ, VIENOŠANĀS KOPĒJĀ SUMMA UN NORĒĶINU KĀRTĪBA** 
   1. Vienošanās kopējā līgumcena ir 2 000 000,00 EUR (divi miljoni *euro* 00 centi) bez PVN.
   2. Samaksa par Darbiem tiek veikta šādā kārtībā:
      1. pēc iepirkuma līguma noslēgšanas (paziņojuma nosūtīšanas diena) un izpildītāja rēķina saņemšanas, Pasūtītājs 20 (divdesmit) dienu laikā samaksā izpildītajam avansu 20 % (divdesmit procentu) apmērā no līguma (paziņojuma) summas, ar nosacījumu, ka izpildītājs iesniedz Pasūtītājam apdrošināšanas sabiedrības vai kredītiestādes izsniegtu avansa garantiju maksājamā avansa apmērā;
      2. (vienu) reizi mēnesī tiek veikta samaksa par faktiski padarītajiem Darbiem atbilstoši iepirkuma līgumā (paziņojumā) paredzēto cenu, veicot ieturējumu no ikmēneša maksājuma proporcionāli izmaksātajam avansam, kā arī papildus ieturot 10% (desmit procentus);
      3. atlikušo maksājumu atbilstoši faktiski izpildīto Darbu apjomam Pasūtītājs apmaksā pēc objekta pieņemšanas ekspluatācijā (vai objekta pieņemšanas no Pasūtītāja puses, ja objekta ekspluatācijā nodošana netiek veikta Rīgas domes Pilsētas attīstības departamentā).
   3. Rēķinos, pieņemšanas – nodošanas aktos izpildītājam ir obligāti jānorāda Vienošanās numurs.
   4. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
   5. Rezerve neparedzētiem darbiem sastāda 15% no Darbu tāmē noteiktās summas. Noteiktā summa neparedzētiem darbiem var tikt izlietota gadījumā, ja rodas Darbu apjoma palielinājums vai jaunu (papildus, neparedzētu) Darbu izpildes nepieciešamība, un tikai tad, ja Darbu apjomu izmaiņas pirms tam ir akceptējis Pasūtītāja pilnvarotā persona. Šādā gadījumā Līdzēju pilnvarotās personas noformē un abpusēji paraksta aktu par šādu darbu izpildes nepieciešamību un izmaksu tāmi. Gadījumā, kad izpildītājs ir veicis Darbu apjoma izmaiņas, neparedzētus vai papildus darbus pirms vai bez Pasūtītāja akcepta, izpildītie Darbi netiek apmaksāti.
2. **APDROŠINĀŠANA**
   1. Izpildītājs apņemas nodrošināt, ka visā Darbu izpildes laikā, saskaņā ar Latvijas Republikā spēkā esošajiem normatīvajiem aktiem ir spēkā izpildītāja civiltiesiskās atbildības obligātās apdrošināšanas polises.
3. **PASŪTĪTĀJA saistības**
   1. Pasūtītājs apņemas:
      1. savlaicīgi nodrošināt izpildītājam piekļuvi objektam, lai varētu izpildīt Darbus;
      2. iepazīstināt izpildītāju ar Pasūtītāja rīcībā esošo objekta dokumentāciju, kas nepieciešami sekmīgai Vienošanās izpildei;
      3. samaksāt par veiktajiem Darbiem Vienošanā noteiktajā kārtībā un termiņā;
      4. pieņemt atbilstoši Vienošanās prasībām izpildītus Darbus, parakstot Darbu izpildes aktu un Darbu nodošanas - pieņemšanas aktu;
      5. informēt izpildītāja pilnvaroto personu par darba vides riskiem, nosūtot informāciju uz Vienošanās norādītā izpildītāja pilnvarotās personas e-pasta adresi.
   2. Pasūtītājam ir tiesības:
      1. kontrolēt Darbu veikšanu atbilstoši Latvijas normatīvajiem aktiem, būvnormatīvu prasībām, kā arī pārbaudīt izmantojamo materiālu kvalitāti un to atbilstību tāmei;
      2. vienpusēji izbeigt Vienošanos bez izpildītāja piekrišanas šīs vienošanās 12.sadaļā noteiktajā kārtībā.
   3. Pasūtītājs nav atbildīgs par izpildītāja darbiniekiem/trešajām personām nodarītajiem zaudējumiem, kas radušies izpildītāja darbības/bezdarbības rezultātā Darbu veikšanas laikā.
   4. Pasūtītājam ir tiesības neaicināt uz nākamām 2 (divām) cenu aptaujām par Darbu veikšanu izpildītāju, ja iepriekš noslēgtajā iepirkuma līgumā par Darbu veikšanu Darbi nav veikti kvalitatīvi, Darbu izpildes termiņš kavēts 20 (divdesmit) dienas un vairāk un/vai izpilddokumentācija nav iesniegta atbilstoši Vienošanās noteikumiem, ko apliecina apstāklis, ka uz esošās cenu aptaujas izsludināšanas brīdi nav abpusēji parakstīts Darbu pieņemšanas-nodošanas akts.
4. **IZPILDĪTĀJA SAISTĪBAS**
   1. Izpildītājs apņemas:
      1. nodrošināt Darbu kvalitatīvu izpildi atbilstoši Vienošanās noteiktajam saturam un apjomam;
      2. nepieciešamības gadījumā pirms Darbu izpildes uzsākšanas saskaņot nepieciešamās atļaujas attiecīgajās valsts, pašvaldību u.c. institūcijās;
      3. rakstiski brīdināt Pasūtītāju par neparedzētiem apstākļiem, kas ietekmē vai varētu ietekmēt Darbu izpildi, ja tādi radušies pēc Vienošanās noslēgšanas;
      4. Darbus izpildīt atbilstoši Vienošanās, Cenu aptaujas, Paziņojuma nosacījumiem, Latvijas būvnormatīviem, citiem normatīvajiem aktiem, dokumentiem un instrukcijām, kas ir saistīti ar Vienošanās saistību izpildi;
      5. uzņemties atbildību par darba drošības un ugunsdrošības noteikumu ievērošanu Darbu izpildes procesā un par šo noteikumu neievērošanas sekām objektā, kā arī taupīgi un lietderīgi izmantot energoresursus;
      6. izmantot objektā materiālus, konstrukcijas un izstrādājumus, kuri ir nekaitīgi un droši cilvēku dzīvībai, veselībai un videi un kuriem ir to atbilstību apliecinošs dokuments saskaņā ar Latvijas Republikas normatīvo aktu prasībām;
      7. uzņemties visu atbildību par Vienošanās izpildē iesaistīto personu instruktāžu un apmācību darba aizsardzības jomā pirms Vienošanās izpildes uzsākšanas un visā laikposmā, kad šīs personas tiek nodarbinātas Pasūtītāja teritorijā Vienošanās izpildes sakarā.
      8. savlaicīgi rakstveidā brīdināt Pasūtītāju:
         1. par Pasūtītāja izsniegto dokumentu trūkumiem vai nepilnībām, kā arī citiem apstākļiem, kas var ietekmēt Darbu kvalitāti un izpildes termiņus;
         2. par neparedzētiem objektīviem apstākļiem, kādi radušies pēc konkrētā iepirkuma līguma par Darbu veikšanu noslēgšanas un kuru dēļ nepieciešams mainīt tāmi vai pārsniegt konkrētā iepirkuma līguma par Darbu veikšanu summu;
      9. ne vēlāk kā Darbu pabeigšanas dienā ar saviem spēkiem un līdzekļiem atbrīvot Darbu veikšanas vietu no būvgružiem, sava inventāra un darbarīkiem, kas bija nepieciešami Darbu izpildes gaitā;
   2. Izpildītājs apliecina, ka izpildītājam, tā apakšuzņēmējiem vai nodarbinātajiem speciālistiem ir visas nepieciešamās speciālās atļaujas, licences vai sertifikāti Vienošanās noteikto Darbu veikšanai.
   3. Izpildītājs ir atbildīgs par jebkuru Darbu izpildē nodarbināto un piesaistīto trešo personu rīcību (arī bezdarbību), it kā tā būtu izpildītāja rīcība vai bezdarbība. Pēc Pasūtītāja pieprasījuma izpildītājam ir pienākums atlīdzināt visus zaudējumus, kā arī maksāt Vienošanās paredzētos līgumsodus, kas radušies un ko ir pamats pieprasīt izpildītāja nodarbināto vai piesaistīto trešo personu rīcības (arī bezdarbības) rezultātā.
   4. Izpildītājs ir atbildīgs:
      1. par pareizu Darbu organizēšanu, savu darbinieku kvalifikāciju, Darbu drošības un ugunsdrošības noteikumu ievērošanu;
      2. par izpildīto Darbu kvalitātes atbilstību Latvijas Republikā spēkā esošo normatīvo aktu prasībām;
      3. par piegādāto un pielietoto materiālu, iekārtu un izstrādājumu kvalitāti;
      4. par izpildīto Darbu slēptajiem trūkumiem, ko Pasūtītājs atklājis garantijas laikā.
   5. Veikto Darbu, t.sk. izmantoto būvizstrādājumu garantijas laiks ir 36 (trīsdesmit seši) mēneši, skaitot no objekta pieņemšanas ekspluatācijā (vai objekta pieņemšanas no Pasūtītāja puses, Līdzēju pilnvarotajām personām parakstot Darbu pieņemšanas un nodošanas aktu, ja objekta ekspluatācijā nodošana netiek veikta Rīgas domes Pilsētas attīstības departamentā).
   6. Izpildītājs apņemas garantijas laikā par saviem līdzekļiem novērst visus bojājumus, defektus, nepilnības un trūkumus (visi kopā turpmāk tekstā – Trūkumi), kas radušies izpildītājam, veicot Vienošanās paredzētos Darbus.
   7. Garantijas laikā atklātie Trūkumi tiek novērsti termiņā, kas paredzēts abu Līdzēju parakstītā aktā.
   8. Ja Darbu veikšanas laikā ir nepieciešams ievērot Ministru kabineta 2003. gada 25. februāra noteikumu Nr.92 „Darba aizsardzības prasības, veicot būvdarbus” prasības, Pasūtītājs, vadoties no konkrētā Darbu rakstura, saskaņā ar iepriekšminēto noteikumu 6.,7.,8.,9.,11.,12., un 13. un 13.1.punktu pilnvaro, ieceļ un uzdod par pienākumu izpildītājam:
      1. veikt projekta vadītāja pienākumus;
      2. veikt darba aizsardzības koordinatora pienākumus projekta sagatavošanas posmā;
      3. veikt darba aizsardzības koordinatora pienākumus projekta izpildes posmā;
      4. nodrošināt pirms Darbu uzsākšanas izstrādātu darba aizsardzības plānu;
      5. pirms Darbu uzsākšanas nosūtīt Valsts darba inspekcijai iepriekšēju paziņojumu par Darbu veikšanu;
      6. novietot paziņojumu par Darbu veikšanu būvlaukumā redzamā vietā un to atjaunot.
5. **DARBU PIEŅEMŠANAS UN NODOŠANAS KĀRTĪBA**
   1. Pēc visu Vienošanās noteikto Darbu pabeigšanas Izpildītājs, Pasūtītāja konkrētajā cenu aptaujā par Darbu veikšanu norādītajā termiņā sagatavo, paraksta un iesniedz Pasūtītājam apstiprināšanai Darbu nodošanas – pieņemšanas aktu un izpilddokumentāciju. Pasūtītāja pilnvarotā persona 10 (desmit) darba dienu laikā izskata un paraksta Pasūtītājam iesniegto Darbu nodošanas – pieņemšanas aktu vai motivēti rakstiski noraida to, ja Darbi nav veikti vai izpilddokumentācija nav iesniegta atbilstoši Vienošanās noteikumiem.
   2. Būvdarbu izpilddokumentācija jāiesniedz gan drukātā, gan elektroniskā formātā. Iepriekš saskaņojot ar Pasūtītāju, atsevišķa informācija var tikt iesniegta Adobe Acrobat failu formātā (ieskenēts pilns izpilddokumentācijas eksemplārs). Teksta daļai jābūt izstrādātai Word un Excel programmnodrošinājumam saprotamā formātā. Papildus tam grafiskā daļa arī elektroniski jānoformē rediģējamā (dwg) formātā. Dokumentācijai jābūt sagatavotai un iesietai lietošanai ērtā veidā.
   3. Izpilddokumentācija, pārbaužu un mērījumu rezultāti, sistēmu pases un protokoli ir jāsagatavo un jāiesniedz Pasūtītājam pirms paziņojuma par darbu pabeigšanu un būvobjekta nodošanas.
   4. Izpilddokumentācijas sastāvā jāuzrāda sekojoši dokumenti:
      1. darba veikšanas tiesības apliecinošu dokumentu kopijas, t.sk. elektrospeciālista apliecības kopija par elektrodrošības grupas piešķiršanu;
      2. segto darbu pieņemšanas un/vai montāžas akti;
      3. būvizstrādājumu atbilstības deklarācijas, sertifikāti, tehnisko datu lapas, iekārtu pases;
      4. elektroinstalācijas pārbaudes atzinumi atbilstoši MK noteikumu Nr.238 “Ugunsdrošības noteikumi” 6. un 7.pielikumam;
      5. elektroinstalācijas shēmu, kurā norādītas aizsardzības aparātu nominālās vērtības un aizejošo kabeļu vai vadu markas un šķērsgriezumi;
      6. izbūvēto inženiertīklu izpildrasējumi;
      7. izbūvēto būvju izpildmērījuma plāni;
      8. izbūvēto iekārtu un sistēmu pārbaudes protokoli, pieņemšanas akti.
      9. Izpilddokumentācijas komplektam jāatbilst MK noteikumu Nr.558 “Dokumentu izstrādāšanas un noformēšanas kārtība” prasībām.
   5. Izpildītājs pēc Pasūtītāja atteikuma parakstīt Darbu nodošanas – pieņemšanas aktu saņemšanas ievēro Pasūtītāja norādījumus un novērš konstatētās nepilnības vai neatbilstības.
   6. Ja rodas strīds par izpildītāja veikto Darbu kvalitāti, Līdzēji var pieaicināt neatkarīgu ekspertu ekspertīzes veikšanai. Eksperta izdevumus apmaksā tā puse, kuras argumenti vai pamatojums ir nepamatots.
   7. Izpildītājam, ja tas pieļāvis atkāpes no Vienošanās noteikumiem, nesaskaņojot tās ar Pasūtītāju, ar saviem spēkiem un līdzekļiem jānovērš pieļautie trūkumi.
   8. Darbu izpildes aktu un Darbu nodošanas – pieņemšanas aktu parakstīšana neatbrīvo izpildītāju no atbildības par saistībām, kuras ietvertas šajā Vienošanās un Latvijas Republikas normatīvajos aktos, tai skaitā atbildību par Darbu un materiālu kvalitāti.
6. **Nosacījumi par darbu izpildes uzsākšanu, ja darbu veikšanai ir izstrādāts būvprojekts un nepieciešams saņemt atzīmI būvatļaujā par darbu uzsākšanas noteikumu izpildi**
   1. 5 (piecu) darba dienu laikā pēc līguma (Paziņojuma nosūtīšanas diena) noslēgšanas un dokumentu, kas saistīti ar būvuzraudzības un autoruzraudzības veikšanu saņemšanas (ja objektam ir nepieciešama būvuzraudzība un/vai autoruzraudzība), izpildītājam jāiesniedz saskaņošanai būvuzraugam un autoruzraugam Darbu veikšanas projekts (turpmāk – DVP) elektroniskā formātā, informējot par to Pasūtītāju, nosūtot paziņojumu uz Vienošanās 11.1.punktā norādītā Pasūtītāja pārstāvja e-pasta adresi. Ja būvuzraugs vai autoruzraugs pieprasa veikt precizējumus DVP, tos jāveic divu darba dienu laikā.
   2. 3 (trīs) darba dienu laikā no līguma (paziņojuma) parakstīšanas dienas un dokumentu, kas saistīti ar būvuzraudzības un autoruzraudzības veikšanu objektā, saņemšanas no Pasūtītāja, izpildītājam Būvniecības informācijas sistēmā jāiesniedz nepieciešamie dokumenti atzīmes izdarīšanai būvatļaujā par Darbu uzsākšanas nosacījumu izpildi. Darbus uzsāk nākamajā darba dienā pēc Rīgas domes Pilsētas attīstības departamenta izdarīšanas par Darbu uzsākšanas nosacījumu izpildi būvatļaujā.

Izpildītājam patstāvīgi jāsaņem līgumā (paziņojumā) paredzēto Darbu veikšanai nepieciešamie saskaņojumi (atļaujas) no citām institūcijām un uzņēmumiem. Minēto saskaņojumu (atļauju) saņemšanas termiņi neietekmē Darbu uzsākšanas termiņu.

Ar līgumu (paziņojumu) Izpildītājs ir pilnvarots iesniegt Rīgas domes Pilsētas attīstības departamentā un Būvniecības informācijas sistēmā nepieciešamos dokumentus un veikt visas nepieciešamās darbības atzīmes veikšanai būvatļaujā par Darbu uzsākšanas nosacījuma izpildi, kā arī pieprasīt un saņemt no citām institūcijām saskaņojumus līgumā (paziņojumā) paredzēto Darbu veikšanai un atzinumus par objekta gatavību pieņemšanai ekspluatācijā.

* 1. Dienā, kad būvatļaujā izdarīta Rīgas domes Pilsētas attīstības departamenta atzīme par Darbu uzsākšanas nosacījumu izpildi, izpildītājs informē par to Pasūtītāju, nosūtot paziņojumu uz Vienošanās 11.1.punktā norādītā Pasūtītāja pārstāvja e-pasta adresi.

Nākamajā darba dienā pēc tam, kad būvatļaujā tiek veikta atzīme par Darbu uzsākšanas nosacījumu izpildi, Pasūtītājs nodod Izpildītājam būves vietu, par ko Pasūtītājs un Izpildītājs paraksta Būves vietas nodošanas – pieņemšanas aktu, pamatojoties uz Būvnormatīvu. Izpildītājs par būves vietu ir atbildīgs līdz attiecīgās kārtas pieņemšanai ekspluatācijā. Izpildītājs nav tiesīgs uzsākt Darbus, ja Pasūtītājs un izpildītājs nav parakstījušas Būves vietas nodošanas – pieņemšanas aktu. Būves vietas nodošanas – pieņemšanas akta neparakstīšana neietekmē Darbu uzsākšanas termiņu, izņemot gadījumu, kad Būves vietas nodošanas – pieņemšanas akta neparakstīšanā ir vainojams Pasūtītājs.

1. **LīgumsodI un PUŠU ATBILDĪBA**
   1. Par Vienošanās 4.2.punktā paredzētās norēķinu kārtības neievērošanu Pasūtītājs maksā līgumsodu 0,1% apmērā no neapmaksātā rēķina summas par katru nokavēto dienu, bet ne vairāk kā 10% no kavēto maksājumu summas.
   2. Par Darbu izpildes termiņa vai Trūkumu novēršanas termiņa nokavējumu Pasūtītājam ir tiesības pieprasīt no Izpildītāja līgumsodu 0,1% apmērā no savlaicīgi neizpildītās saistības vērtības, par katru nokavēto dienu, bet ne vairāk kā 10% no neizpildītās saistības apmēra.
   3. Ja izpildītājs atsakās no iepirkuma līguma izpildes pēc Paziņojuma saņemšanas, Pasūtītājam ir tiesības piemērot izpildītājam līgumsodu EUR 1000,00 (viens tūkstotis *euro* 00 centi) apmērā par katru šādu gadījumu.
   4. Ja Iespējamais izpildītājs atsauc savu cenu piedāvājumu līdz Paziņojuma saņemšanai, Pasūtītājam ir tiesības piemērot Iespējamajam izpildītājam līgumsodu EUR 500,00 (pieci simti *euro*, 00 centi) apmērā par katru šādu gadījumu.
   5. Līdzēji ir savstarpēji atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
   6. Šīs Vienošanās noteikumos paredzēto saistību neizpildīšanas gadījumā Līdzējs, kas nav ievērojis Vienošanās noteikumus, atlīdzina otram Līdzējam zaudējumus, bet Vienošanās noteikumos paredzētajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
   7. Līgumsoda samaksa neatbrīvo Līdzējus no Vienošanās un/vai iepirkuma līguma saistību izpildes, tai skaitā no zaudējumu segšanas.
   8. Līdzējs apņemas samaksāt aprēķināto līgumsodu 15 (piecpadsmit) dienu laikā pēc otra Līdzēja rakstiskā pieprasījuma (pretenzijas) saņemšanas.
   9. Pasūtītājam ir tiesības ieturēt līgumsodu no Izpildītājam izmaksājamās summas.
   10. Pasūtītājam ir tiesības izbeigt Vienošanos un/vai iepirkuma līgumu vienpusējā kārtā pirms termiņa ar Iespējamo izpildītāju / izpildītāju, ja Iespējamais izpildītājs / izpildītājs vai tā amatpersonas, Vienošanās vai iepirkuma līguma izpildē iesaistītie Iespējamā izpildītāja / izpildītājs darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Vienošanās un/vai iepirkuma līguma noslēgšanas procedūru vai izpildi. Ja Vienošanās un/vai iepirkuma līgums tiek pārtraukts šajā punktā noteiktajā gadījumā, Pasūtītājam ir tiesības piemērot Iespējamam izpildītājam / izpildītājam līgumsodu 2 (divu) līgumcenu, kas noteikta Vienošanās 4.1.punktā, apmērā.
   11. Gadījumā, ja Pasūtītājs konstatē, ka izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz EUR 150,00, Pasūtītājs ir tiesīgs aizturēt no iepirkuma līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
   12. Iespējamajam izpildītājam / izpildītājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/publiskojama-informacija/. Gadījumā, ja Iespējamais izpildītājs / izpildītājs neievēro šos pamatprincipus, Pasūtītājs ir tiesīgs lauzt Vienošanos ar šo Iespējamo izpildītāju vai iepirkuma līgumu.
2. **VIENOŠANAS UN IEPIRKUMA LĪGUMA grozīšana un izbeigšana**
   1. Visi pēc Vienošanās spēkā stāšanās rakstiski sastādītie grozījumi vai papildinājumi ir Vienošanās neatņemama sastāvdaļa.
   2. Pasūtītājam ir tiesības vienpusēji atkāpties no Vienošanās, rakstiski paziņojot Iespējamajiem izpildītājiem 1 (vienu) mēnesi iepriekš. Šādā gadījumā Pasūtītājs samaksā par faktiski izpildītajiem Darbiem.
   3. Pasūtītājam ir tiesības vienpusēji atkāpties no Vienošanās attiecībā pret kādu no Iespējamiem izpildītājiem, par to rakstiski paziņojot Iespējamajam izpildītājam 1 (vienu) mēnesi iepriekš un neatlīdzinot tādējādi radušos izdevumus un/vai zaudējumus, ja:
      1. ja atkārtoti Vienošanās laikā Darbi tiek sniegti nekvalitatīvi vai neatbilstoši iepirkuma līguma noteikumiem;
      2. ja Vienošanās laikā Iespējamais izpildītājs vismaz 2 reizes atsakās no iepirkuma līguma izpildes;
      3. ja Iespējamais izpildītājs nosūta rakstisku paziņojumu Pasūtītājam par izstāšanos no Vienošanās.
   4. Pasūtītājam ir tiesības nekavējoties vienpusēji atkāpties no Vienošanās attiecībā pret kādu no Iespējamajiem izpildītājiem, ja pasludināts Iespējamā izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Iespējamā izpildītāja bankrotu vai tiek konstatēti citi apstākļi, kas liedz vai liegs Iespējamajam izpildītājam turpināt Vienošanās un/vai iepirkuma līguma izpildi saskaņā ar Vienošanās noteikumiem.
   5. Pasūtītājam ir tiesības izbeigt Vienošanos vienpusējā kārtā pirms termiņa attiecībā uz kādu no Iespējamajiem izpildītājiem, ja Vienošanos nav iespējams izpildīt tādēļ, ka tās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Iespējamo izpildītāju atbilstību Starptautisko un Latvijas Republikas nacionālo sankciju likuma prasībām Pasūtītājs pārbauda 1 (vienu) reizi mēnesī.
   6. Ja izpildītājs neveic Darbu vai atsakās no Darbu izpildes, Pasūtītājs ir tiesīgs vienpusēji izbeigt iepirkuma līgumu un rīkot atkārtotu cenu aptauju. Šādā gadījumā Pasūtītājam ir tiesības prasīt piedāvājumus iesniegt īsākā termiņā.
3. **PILNVAROTĀS PERSONAS**
   1. Pasūtītājs par savām pilnvarotajām personām Vienošanās darbības laikā ieceļ Infrastruktūras daļas vadītāju Ivaru Vīnavu (28231161; ivars.vinavs@rigassatiksme.lv) un Infrastruktūras daļas Būvniecības nodaļas vadītāju Imantu Zīvertu (25753289; imants.ziverts@rigassatiksme.lv).
   2. Iespējamie Izpildītāji par savām pilnvarotajām personām Vienošanās darbības laikā ieceļ Vienošanās 5.pielikumā norādītās personas.
   3. Pasūtītāja pilnvarotajai personai Vienošanās darbības laikā ir tiesības:
      1. nosūtīt un Pasūtītāja vārdā parakstīt cenu aptaujas;
      2. saņemt un izvērtēt Iespējamo izpildītāju iesniegtos cenu piedāvājumus;
      3. parakstīt un nosūtīt paziņojumu;
      4. organizēt un uzraudzīt iepirkuma līguma izpildi, tai skaitā organizēt Darbu pieņemšanu, rēķinu pieņemšanu, apstiprināšanu un nodošanu samaksas veikšanai.
   4. Iespējamo izpildītāju pilnvarotajām personām Vienošanās darbības laikā ir tiesības:
      1. nosūtīt un parakstīt cenu piedāvājumu;
      2. organizēt iepirkuma līguma izpildi, tai skaitā organizēt Darbu veikšanu.
4. **Nepārvaramā vara**
   1. Šīs Vienošanās un iepirkuma līguma izpratnē *nepārvarama vara* nozīmē notikumu, kas ir ārpus Līdzēja pamatotas kontroles (piemēram, tādi notikumi kā dabas katastrofas, avārijas, sabiedriskie nemieri, ārkārtas stāvoklis, iestāžu lēmumi un citi), un kas padara Līdzējam savu, no Vienošanās vai iepirkuma līguma izrietošo saistību, izpildi par neiespējamu.
   2. Līdzēja nespēja pildīt, kādu no savām saistībām saskaņā ar Vienošanos vai iepirkuma līgumu netiks uzskatīta par atkāpšanos no Vienošanās vai iepirkuma līguma vai saistību nepildīšanu, ja Līdzēja nespēja izriet no nepārvaramas varas notikuma, ja Līdzējs, kuru ietekmējis šāds notikums:
      1. Ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu Vienošanās un iepirkuma līguma noteikumus;
      2. Ir informējusi otru Līdzēju pēc iespējas ātrāk par šāda notikuma iestāšanos.
   3. Jebkurš periods, kurā Līdzējam saskaņā ar Vienošanos vai iepirkuma līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Līdzējs nespēja veikt šādu darbību nepārvaramas varas ietekmē.
   4. Ja nepārvaramas varas apstākļi turpinās ilgāk par vienu mēnesi, Līdzējiem jāvienojas par saistību izpildes atlikšanu, izbeigšanu vai Vienošanās vai iepirkuma līguma grozīšanu.
5. **Strīdu izskatīšanas kārtība**
   1. Līdzēji pieliks visas pūles, lai visus strīdus, kas rodas saistībā ar Vienošanos un iepirkuma līgumu vai tā interpretāciju, izšķirtu savstarpēju pārrunu un vienošanās ceļā.
   2. Jebkura strīda risināšanai Līdzēju starpā par jautājumiem, kas izriet no Vienošanās vai iepirkuma līguma un ko neizdodas atrisināt savstarpēju pārrunu ceļā 30 (trīsdesmit) dienu laikā pēc tam, kad viens no Līdzējiem saņēmis otras Puses pieprasījumu savstarpēju sarunu risinājumam, jebkurš no Līdzējiem ir tiesīgs vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem Latvijas Republikas tiesā.
6. **APAKŠUZŅĒMĒJU PIESAISTĪŠANA**
   1. Izpildītājs ir tiesīgs bez saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu Vienošanās izpildē, izņemot Vienošanās 15.2.punktā minētos gadījumus.
   2. Izpildītāja piedāvājumā norādītos apakšuzņēmējus pēc Vienošanās noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt Apakšuzņēmēju nomaiņai, ja pastāv kāds no šādiem nosacījumiem:
      1. piedāvātais apakšuzņēmējs neatbilst iepirkuma nolikumā izvirzītajam prasībām, kas attiecas uz apakšuzņēmējiem;
      2. tiek nomainīts Apakšuzņēmējs, uz kura iespējām iepirkuma procedūrā izpildītājs balstījies, lai apliecinātu savas kvalifikācijas atbilstību iepirkuma nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācija, uz kādu iepirkuma procedūrā izpildītājs atsaucies, apliecinot savu atbilstību konkursa nolikumā noteiktajām prasībām, vai tas atbilst iepirkuma nolikumā minētajiem izslēgšanas nosacījumiem;
      3. piedāvātais Apakšuzņēmējs, kura veicamo darbu cena ir vismaz 10 % no attiecīgā Iepirkuma līguma kopējās summas, atbilst iepirkuma nolikumā minētajiem izslēgšanas nosacījumiem un Starptautisko un Latvijas Republikas nacionālo sankciju likuma nosacījumi;
      4. Apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
   3. Pasūtītājs pieņem lēmumu atļaut vai atteikt izpildītāja apakšuzņēmēja nomaiņu vai jauna apakšuzņēmēja iesaistīšanu Vienošanās izpildē Vienošanās 16.2.punktā minētajos gadījumos 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Vienošanās 16.2.punktu.

1. **Citi noteikumi**
   1. Neviens no Iespējamajiem izpildītājiem nav tiesīgs nodot savas saistības un tiesības trešajām personām bez Pasūtītāja rakstiskas piekrišanas.
   2. Ja spēku zaudē kāds no Vienošanās noteikumiem, tas neietekmē pārējo noteikumu spēkā esamību.
   3. Tās līgumattiecības, kuras nav atrunātas Vienošanās tekstā, tiek regulētas saskaņā ar Latvijas Republikā spēkā esošajiem normatīvajiem aktiem.
   4. Visiem paziņojumiem, kuri tiks sagatavoti saskaņā ar Vienošanos, jābūt rakstiskā veidā un tos jāpiegādā personīgi, pa pastu, pa elektronisko pastu vai kurjerpastu uz Vienošanās norādītajām adresēm, ievērojot sekojošus nosacījumus:
      1. Nosūtot paziņojumu pa e-pastu, paziņošanas nosūtīšanas laiks tiek fiksēts uz Pasūtītāja faksa vai elektroniskā pasta atskaites par piegādāto e – pastu (piegāde uz adresāta serveri) izdrukas (e – pastam laiks tiek fiksēts un saglabāts arī elektroniskā formātā), kas kļūst par šīs Vienošanās neatņemamu sastāvdaļu, kas nepieciešamības gadījumā katram no Līdzējiem var kalpot par pierādījumu par attiecīgā paziņojuma nosūtīšanu.;
      2. Ja ir nosūtīšanas pierādījums, jebkurš pa pastu vai kurjerpastu nosūtīts paziņojums ir uzskatāms par saņemtu pēc trīs dienām no tā nosūtīšanas dienas.
   5. Līdzēju rekvizītu nomaiņas gadījumā Līdzēji apņemas viens otru par to brīdināt 10 (desmit) darba dienu laikā. Ja tas netiek darīts, Līdzēji uzskata, ka nosūtītā korespondence ir saņemta.
   6. Vienošanās ir saistoša jebkuram Līdzēju tiesību un saistību pārņēmējam, pilnvarotām personām, kā arī personām, kas rīkojas Līdzēju vārdā.
   7. Vienošanās nodaļu nosaukumi izmantoti teksta pārskatāmībai un tie nevar tikt izmantoti Vienošanās noteikumu interpretācijai un skaidrošanai.
   8. Informācija par veiktajiem Darbiem un to izmaksām ir vispārpieejama.
   9. Pielikumi:
      1. Būvdarbu veikšanas vispārīgie nosacījumi;
      2. Cenu aptauja;
      3. Paziņojums;
      4. Iepirkumā plānoto būvdarbu objektu saraksts;
      5. Iespējamo izpildītāju pilnvaroto personu saraksts.
2. **Pušu paraksti**

|  |  |
| --- | --- |
| **PASŪTĪTĀJS:** | **IESPĒJAMIE IZPILDĪTĀJI** |
| RP SIA „Rīgas satiksme”  juridiskā adrese Kleistu iela 28, Rīga LV-1067  biroja adrese Vestienas iela 35, Rīga LV-1035  reģ. Nr. 40003619950  AS „Citadele Banka”  Kods PARXLV22  Konts LV56PARX0006048641565  \*\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_  juridiskā adrese: \_\_\_\_\_\_\_\_\_\_  reģ. Nr. \_\_\_\_\_\_\_\_\_\_  Konts Nr. \_\_\_\_\_\_\_\_\_\_  \_\_\_\_\_\_\_\_\_\_  \*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_/ \_\_\_\_\_\_\_\_\_\_  \_\_\_\_\_\_\_\_\_\_  juridiskā adrese: \_\_\_\_\_\_\_\_\_\_  reģ. Nr. \_\_\_\_\_\_\_\_\_\_  Konts Nr. \_\_\_\_\_\_\_\_\_\_  \_\_\_\_\_\_\_\_\_\_  \*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_/ \_\_\_\_\_\_\_\_\_\_ |
|  | \_\_\_\_\_\_\_\_\_\_  juridiskā adrese: \_\_\_\_\_\_\_\_\_\_  reģ. Nr. \_\_\_\_\_\_\_\_\_\_  Konts Nr. \_\_\_\_\_\_\_\_\_\_  \_\_\_\_\_\_\_\_\_\_  \*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_/ \_\_\_\_\_\_\_\_\_\_  \_\_\_\_\_\_\_\_\_\_  juridiskā adrese: \_\_\_\_\_\_\_\_\_\_  reģ. Nr. \_\_\_\_\_\_\_\_\_\_  Konts Nr. \_\_\_\_\_\_\_\_\_\_  \_\_\_\_\_\_\_\_\_\_  \*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_/ \_\_\_\_\_\_\_\_\_\_  \_\_\_\_\_\_\_\_\_\_  juridiskā adrese: \_\_\_\_\_\_\_\_\_\_  reģ. Nr. \_\_\_\_\_\_\_\_\_\_  Konts Nr. \_\_\_\_\_\_\_\_\_\_  \_\_\_\_\_\_\_\_\_\_  \*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_/ \_\_\_\_\_\_\_\_\_\_ |

1.pielikums

**Būvdarbu veikšanas vispārīgie nosacījumi**

2.pielikums

**UZAICINĀJUMS**

**Cenu aptaujai nr.\_\_\_\_\_\_, 202\_\_\_ gada \_\_\_\_(mēnesis)**

Lūdzam iesniegt cenu piedāvājumu kārtējai būvdarbu veikšanas tiesību piešķiršanai, aizpildot darbu piedāvājuma formu (1.pielikums) un Darbu daudzumu un izmaksu sarakstu (2.pielikums) saskaņā ar 202\_.gada \_\_.\_\_\_\_\_\_ noslēgto Vispārīgo vienošanos Nr.\_\_\_\_.

**Informācija par objektu**

|  |  |
| --- | --- |
| ***Objekta nosaukums, adrese un cita informācija par objektu*** | ***Pasūtītājs*** |
|  | RP SIA “Rīgas satiksme”  Reģistrācijas numurs: 40003619950  Rīga, Kleistu iela 28, Rīga, LV - 1067 |

1. Būvobjekta vietas apskate 202\_.gada \_\_.\_\_\_\_\_\_\_ no plkst.\_\_\_\_\_\_ līdz plkst.\_\_\_\_\_\_. Papildu informācija par būvobjekta vietas apskati sazinoties ar Infrastruktūras daļas vadītāju Ivaru Vīnavu (28231161; ivars.vinavs@rigassatiksme.lv) vai Infrastruktūras daļas Būvniecības nodaļas vadītāju Imantu Zīvertu (25753289; imants.ziverts@rigassatiksme.lv).
2. Būvdarbu izpildes termiņš: \_\_\_\_\_\_\_\_\_ mēneši, neieskaitot tehnoloģisko/-s pārtraukumu/-s, ja tādi nepieciešami saistībā ar būvdarbu izpildi.
3. Piedāvājumu vērtēšanas kritērijs: zemākā cena.

*Pasūtītājs ir tiesīgs norādīt/pieprasīt citu informāciju, kas ir nepieciešama iepirkuma līguma izpildei, tajā skaitā, lūgt līguma izpildē piesaistīt būvdarbu vadītājus ar attiecīgas jomas būvprakses sertifikātiem, ja to paredz normatīvie akti, kā arī lūgt iesniegt Darbu veikšanas kalendāro grafiku.*

Piedāvājums jānosūta pa e-pastu uz adresi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasūtītāja pilnvarotā persona: \_\_\_\_\_\_\_\_\_\_\_\_ (paraksts)

Pielikumi:

*1. pielikums “Piedāvājums”.*

*2. pielikums “Tāmes”.*

*3. pielikums “Būvdarbu veikšanas vispārīgie nosacījumi”.*

Datums: 202\_\_. gada \_\_\_\_\_\_\_\_\_\_\_\_\_\_\_\_\_\_\_\_

2.pielikuma 1.pielikums

**PIEDĀVĀJUMS cenu aptaujai nr.\_\_\_\_\_\_**

**Objekts: “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**

Rīga, 202\_\_.gada \_\_\_.\_\_\_\_\_\_\_\_\_

Ar šī cenu piedāvājuma iesniegšanu apliecinām, ka spējam veikt cenu piedāvājumā noteiktos būvdarbus saskaņā ar iesniegto piedāvājuma formu un tāmēm un būvdarbu veikšanas tiesību piešķiršanas gadījumā apņemies pildīt iepirkuma līgumu no paziņojuma saņemšanas brīža.

Būvdarbu izpildes termiņš: \_\_ mēneši (nevajadzīgi nosvītrot) pēc līguma noslēgšanas.

Atbildīgais būvdarbu vadītājs\* : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vārds, uzvārds, sertifikāta numurs, sertifikāta derīgumu termiņš, tel.nr., e-pasts)*

Līguma izpildei piesaistītie apakšuzņēmēji\*\*:

|  |  |
| --- | --- |
| **Uzņēmuma nosaukums, reģistrācijas nr., kontaktinformācija** | **Nodotie būvdarbi (darbu veids un % apjoms)** |
|  |  |
|  |  |
|  |  |

\* *Piedāvājumam jāpievieno minētā būvdarbu vadītāja apliecinājumu par gatavību veikt attiecīgā speciālista pienākumus, ja iespējamajam izpildītājam tiek piešķirtas iepirkuma līguma slēgšanas tiesības un iespējamajam izpildītājam jānorāda, kāds būs tiesisko attiecību veids (darba līgums, uzņēmuma līgums, vai tml.) starp iespējamo izpildītāju un minēto būvdarbu vadītāju.*

*\*\* Piedāvājumam pievieno vienošanos ar katru apakšuzņēmēju par konkrētu darbu izpildi vai apakšuzņēmēja apliecinājumu par dalību līguma izpildē konkrētā pozīcijā, norādot veicamos darbus, ja līgums tiktu piešķirts Uzņēmumam.*

Būvdarbu cena \_\_\_\_\_\_\_\_\_\_ (Darbu daudzumu un izmaksu saraksta kopsumma EUR bez PVN).

Pielikumi:

*1.pielikums “Tāmes”.*

Piedāvājumu sagatavoja Izpildītāja paraksttiesīgā persona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats, paraksts, tel.nr., e-pasts)

Datums: 202\_\_. gada \_\_\_\_\_\_\_\_\_\_\_\_\_\_\_\_\_\_\_\_

2.pielikuma 2.pielikums

Darbu daudzumu un izmaksu saraksts

(atsevišķā failā)

3.pielikums

PAZIŅOJUMS Nr.

Rīgā 20\_\_. gada \_\_. mēnesī

Izpildītājam

*Zināšanai:*

PRETENDETIEM

Pasūtītāja nosaukums: Rīgas pašvaldības sabiedrība ar ierobežotu atbildību „Rīgas satiksme”, Rīga, Kleistu ielā 28, Latvija, LV – 1067; tālrunis +371-7065400; fakss +371-7065402.

Iepirkuma līguma priekšmets:

Piedāvājuma izvēles kritērijs:

Datums, kad nosūtīta cenu aptauja – 20\_\_. gada \_\_. mēnesī.

Cenu piedāvājumu iesniegšanas termiņa pēdējās dienas datums – 20\_\_. gada \_\_. mēnesī.

Saņemto cenu piedāvājumu skaits un informācija par piedāvājumiem:

Izpildītājs, kuram tiek piešķirtas cenu aptaujā Nr. norādīto būvdarbu izpildes tiesības:

Pasūtītāja pilnvarotā persona: Amats Vārds, Uzvārds

4.pielikums

**Iepirkumā plānoto būvdarbu objektu saraksts**

|  |  |
| --- | --- |
| Np.k. | **Ēku un būvju remontdarbi (t.sk.atjaunošana/ pārbūve)  Pasūtītāja objektos:** |
| 1 | Noliktavas ēkas lit.006 jumta siltināšana un seguma maiņa 670m2 Ganību dambī 32 |
| 2 | Galdnieku darbnīcas ēkas lit.005 pārbūve par ģērbtuvēm Vestienas ielā 35 (inženiertīkli, jumta un fasādes siltināšanas darbi) |
| 3 | Galvenā korpusa ēkas lit.025 jumta seguma daļēja maiņa 1000m2 Vestienas ielā 35 |
| ~~4~~ | Darbnīcas ēkas lit.002 jumta siltināšana un seguma maiņa Kleistu ielā 28 |
| 5 | Depo ēkas piebūves jumta remonts Tipogrāfijas ielā 1 |
| 6 | Ceļu dienesta palīgēkas lit.008 atjaunošana Brīvības ielā 189 |
| 7 | Administratīvās ēkas lit.039 jumta siltināšana un seguma nomaiņa 360m2 Brīvības ielā 191 |
| 8 | Ēdnīcas ēkas lit.003 pārseguma siltināšana un seguma nomaiņa 380m2 Brīvības ielā 191 |
| 9 | Ēkas lit.013 daļas pārbūve sāls noliktavai Vestienas ielā 35 |
| 10 | Administrācijas ēkas lit.024 jumta seguma atjaunošana Vestienas ielā 35 |
| 11 | Norobežojošas sienas izbūve noliktavas telpai Galvenā korpusa ēkā Vestienas ielā 35 |
| 12 | Administratīvās ēkas lit.007 jumta siltināšana un seguma maiņa Kleistu ielā 28 |
| 13 | Remontdarbnīcas ēkas tualetes remonta darbi Brīvības ielā 191 |
| 14 | Betona grīdas šuvju remonts Kleistu ielā 28, Rīga |
| 15 | Pazemes autostāvvietas deformācijas šuvju remonts Krišjāņa Valdemāra ielā 5a |

5.pielikums

Iespējamo izpildītāju pilnvaroto personu saraksts

**\_\_\_\_\_\_\_\_\_\_:**

\_\_\_\_\_\_\_\_\_\_, tālr. \_\_\_\_\_\_\_\_\_\_, \_\_\_\_\_\_\_\_\_\_

**\_\_\_\_\_\_\_\_\_\_:**

\_\_\_\_\_\_\_\_\_\_, tālr. \_\_\_\_\_\_\_\_\_\_,\_\_\_\_\_\_\_\_\_\_\_

**\_\_\_\_\_\_\_\_\_\_:**

\_\_\_\_\_\_\_\_\_\_, tālr. \_\_\_\_\_\_\_\_\_\_,\_\_\_\_\_\_\_\_\_\_\_

**\_\_\_\_\_\_\_\_\_\_:**

\_\_\_\_\_\_\_\_\_\_, tālr. \_\_\_\_\_\_\_\_\_\_,\_\_\_\_\_\_\_\_\_\_\_

**\_\_\_\_\_\_\_\_\_\_:**

\_\_\_\_\_\_\_\_\_\_, tālr. \_\_\_\_\_\_\_\_\_\_,\_\_\_\_\_\_\_\_\_\_\_

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)